open-index/open-wikipedia-markdown huggingface dataset:
যোগীন্দ্রনাথ বসু

**যোগীন্দ্রনাথ বসু** (১৮৫৭ - ১৯২৭) একজন বাঙালি সাহিত্যিক এবং জীবনীকার । তিনি বর্তমান পশ্চিমবঙ্গের দক্ষিণ ২৪ পরগণা জেলার ডায়মন্ডহারবার লাইনের নেতড়া গ্রামে জন্মগ্রহণ করেন । 

বিদ্যালয়ের প্রধান শিক্ষকতার পাশাপাশি তিনি নিয়মিত সাহিত্যচর্চা চালিয়ে গেছেন । এঁর রচিত বিশাল আয়তনের মাইকেল মধুসূদন দত্তের জীবনীগ্রন্থটি গবেষণামূলক প্রামান্য গ্রন্থ হিসাবে স্বীকৃত । তিনি আরো কয়েকখানি জীবনী গ্রন্থ রচনা করেছিলেন । তিনি নিয়মিত কাব্যচর্চাও করতেন । তার কাব্যশৈলীতে মুগ্ধ হয়ে স্যার আশুতোষ মুখোপাধ্যায় তাকে 'কবিভূষণ' উপাধি দিয়েছিলেন । 

## সাহিত্যকর্ম
* মাইকেল মধুসূদন দত্তের জীবনী
* পৃথ্বীরাজ (মহাকাব্য)
* শিবাজী (মহাকাব্য)

## তথ্যসূত্র

বিষয়শ্রেণী:বাঙালি লেখক
বিষয়শ্রেণী:বাঙালি সাহিত্যিক
লিওনেল চার্লস রবিন্স

**লিওনেল চার্লস রবিন্স, ব্যারন রবিন্স** (১৮৯৮-১৯৮৪) একজন ব্রিটিশ অর্থনীতিবিদ ছিলেন। তার প্রদত্ত অর্থনীতির সংজ্ঞা ও মার্শালের নির্দেশনা মোতাবেক আংলো সাক্সোন অর্থনীতিতে প্রত্যক্ষ জন্যই তিনি পরিচিতি লাভ করেন।

## তত্ত্ব ও প্রভাব
রবিন্সের বিখ্যাত সংজ্ঞা  " অর্থনীতি হচ্ছে একটি বিজ্ঞান যা মানবীয় আচরণ নিয়ে আলোচনা করে যেখানে অসীম অভাব ও বিকল্প ব্যবহার যোগ্য সীমিত সম্পদ বিদ্যমান।" ("Economics is a science which studies human behavior as a relationship between ends and scarce means which have alternative uses." )

## তথ্যসূত্র

বিষয়শ্রেণী:ব্রিটিশ অর্থনীতিবিদ
বিষয়শ্রেণী:১৮৯৮-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
বিষয়শ্রেণী:লন্ডন স্কুল অব ইকোনমিক্সের অধ্যাপক
বিষয়শ্রেণী:ব্রিটিশ অ্যাকাডেমির সভ্য
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
কেন্দ্রীয় বিশ্ববিদ্যালয় (ভারত)

থাম্ব|ভারতের  কেন্দ্রিও বিশ্ববিদ্যালয়ের  কোথায় ম্যাপ দ্বারা চিহ্নিক করা।
* আলীগড় মুসলিম বিশ্ববিদ্যালয় (১৮৭৫) 
* আসাম বিশ্ববিদ্যালয় (১৯৯৪) 
* বাবাসাহেব ভীমরাও আমবেদকর বিশ্ববিদ্যালয় (১৯৯৫) 
* বেনারস হিন্দু বিশ্ববিদ্যালয় (১৯১৬) 
* ইন্দিরা গান্ধী রাষ্ট্রীয় মুক্ত বিশ্ববিদ্যালয় (১৯৮৫) 
* হায়দ্রাবাদ কেন্দ্রীয় বিশ্ববিদ্যালয় (১৯৭৪) 
* জওহরলাল নেহরু বিশ্ববিদ্যালয় (১৯৬৯) 
* মহাত্মা গান্ধী আন্তঃরাষ্ট্রীয় হিন্দী বিশ্ববিদ্যালয় (১৯৯৭) 
* মনিপুর বিশ্ববিদ্যালয় (১৯৮০) 
* মৌলানা আজাদ জাতীয় উর্দূ বিশ্ববিদ্যালয় (১৯৯৮) 
* মিজোরাম বিশ্ববিদ্যালয় (২০০১) 
* নাগাল্যান্ড বিশ্ববিদ্যালয় (১৯৮৯)
* পূর্ব ভারত পার্বত্য বিশ্ববিদ্যালয় (১৯৭৩) 
* বিশ্বভারতী বিশ্ববিদ্যালয় (১৯২১) 
* পন্ডীচেরী বিশ্ববিদ্যালয় (১৯৮৫) 
* তেজপুর বিশ্ববিদ্যালয় (১৯৯৪) 
* এলাহাবাদ বিশ্ববিদ্যালয় (১৮৮৭) 
* দিল্লী বিশ্ববিদ্যালয় (১৯২১) 
* ইংরাজী ও বৈদেশিক ভাষা বিশ্ববিদ্যালয় (১৯৫৮) 
* জামিয়া মিল্লিয়া ইসলামিয়া (১৯২০)

বিষয়শ্রেণী:ভারতের কেন্দ্রীয় বিশ্ববিদ্যালয়
রামতনু লাহিড়ী ও তৎকালীন বঙ্গসমাজ

**রামতনু লাহিড়ী ও তৎকালীন বঙ্গসমাজ ** শিবনাথ শাস্ত্রী রচিত একটি গ্রন্থ। এটি তার লেখা অন্যতম শ্রেষ্ঠ প্রবন্ধ পুস্তক। গ্রন্থটি ১৯ শতকের বাঙ্গালীর সমাজ-সংস্কৃতি-রাষ্ট্রনীতির এক উৎকৃষ্ট নির্ভরযোগ্য দলিল রূপে পরিচিত।

১৩ই আগস্ট ১৮৯৮ সালে রামতনু লাহিড়ীর জীবনাবসান ঘটে। তার শ্রাদ্ধবাসরে অনেকের সঙ্গে রামতনু লাহিড়ীর পুত্র শরৎকুমারও তার পিতার একটি জীবনী লেখার জন্য শিবনাথ শাস্ত্রী মহাশয়কে অনুরোধ করেন। রামতনুর মৃত্যুর তিন বছর পর ১৯০১ সালে শিবনাথ শাস্ত্রী এই গ্রন্থটি রচনায় প্রবৃত্ত হন। ১৯০৩ সালে গ্রন্থরচনা শেষ হয়।

রামতনু লাহিড়ীর সঙ্গে শিবনাথ শাস্ত্রীর পরিচয় ২২শে আগস্ট ১৮৬৯ সালে ও তার পর থেকে তা দীর্ঘ ২৯ বছরের গাঢ় পরিচয় ঘনীভূত হয়েছিল। প্রথমে শাস্ত্রী মশাই শুধু মাত্র রামতনু লাহিড়ীর জীবনী লিখবেন ভেবেছিলেন। কিন্তু পরে তিনি দেখেছিলেন ১৮১৩ সাল থেকে ১৮৯৮ সাল পর্যন্ত রামতনু লাহিড়ীর জীবন ১৯ শতকের বাঙ্গালীর সমাজ-সংস্কৃতি-রাষ্ট্রনীতির ইতিহাসের সঙ্গে নিবিড়ভাবে সম্পৃক্ত। তাই পরে ‘তৎকালীন বঙ্গসমাজ’ যুক্ত করেন।

স্বভাবতই রামতনু লাহিড়ীর জীবনীসূত্রে ১৯ শতকের যেসব মনীষী নবজাগরণের সাথে প্রত্যক্ষ বা অপ্রত্যক্ষভাবে জড়িত ছিলেন তারাও এই গ্রন্থে স্থান পেয়েছেন। জীবনীগ্রন্থ হিসাবে রচিত হলেও বইটির মূল্য যে এর ঐতিহাসিকতায় এ সম্পর্কে তিনি সচেতন ছিলেন। তাই গ্রন্থটির দ্বিতীয় সংস্করণের ভূমিকায় তিনি লিখেছিলেন-

অন্যদিকে গ্রন্থটি ছিল এক শতাব্দী ব্যাপী বাঙ্গালীর অনুশীলিত প্রাচ্য ও পাশ্চাত্য চিন্তার সমন্বায়িত ইতিহাস। গ্রন্থটির ইংরাজি অনুবাদক স্যার রোপার লেথব্রিজতাই মন্তব্য করেছেন–

## তথ্যসূত্র

বিষয়শ্রেণী:বাংলার নবজাগরণ
বিষয়শ্রেণী:বাংলা প্রবন্ধ গ্রন্থ
বিষয়শ্রেণী:বাংলা সাহিত্য
বিষয়শ্রেণী:১৯০৩-এর বই
দেবেন্দ্রনাথ সেন

**দেবেন্দ্রনাথ সেন** ( ১৮৫৮ - ২১ নভেম্বর ১৯২০) একজন বাঙালি কবি।  তিনি ভারতের উত্তর প্রদেশ রাজ্যের গাজীপুরে জন্মগ্রহণ করেন৷ তাঁদের আদি নিবাস অধুনা পশ্চিমবঙ্গের হুগলী জেলার বলাগড় গ্রাম৷ রবীন্দ্রনাথের সমসাময়িক কবিদের মধ্যে ইনি অগ্রগণ্য। দেবেন্দ্রনাথ রবীন্দ্রনাথের কবিতার ভক্ত ছিলেন । এর কবিতায় ঘরোয়া ভাব এবং স্নেহ, প্রেম এবং ভক্তির সরল প্রকাশ লক্ষ্য করা যায় । 

## জন্ম ও শিক্ষাজীবন
দেবেন্দ্রনাথ সেনের জন্ম ব্রিটিশ ভারতের অধুনা উত্তরপ্রদেশের গাজিপুরে। পিতা লক্ষ্মীনারায়ণ সেন। ১৮৮৬ খ্রিস্টাব্দে তিনি কলকাতা বিশ্ববিদ্যালয়ের স্নাতক হন। ১৮৯৩ খ্রিস্টাব্দে এলাহাবাদ বিশ্ববিদ্যালয় থেকে ইংরাজি ভাষা ও সাহিত্যে এম এ ডিগ্রি অর্জন করেন। 
ভারতী পত্রিকার প্রথম যুগে দেবেন্দ্রনাথের কবিতা নিয়মিত ভাবে বের হত । ১২২৭ বঙ্গাব্দে এঁর *ঊর্মিলা কাব্য*, *ফুলবালা* এবং *নির্ঝরিণী* প্রকাশিত হয় । 

## কর্মজীবন
এলাহাবাদ বিশ্ববিদ্যালয় থেকে এম.এ পাশের পর দেবেন্দ্রনাথ এলাহাবাদ কোর্টে ওকালতি করতে থাকেন এবং এর পাশাপাশি সাহিত্যকর্মে ব্রতী হন। তিনি *শ্রীকৃষ্ণ মিশন* নামে একটি প্রতিষ্ঠান স্থাপন করে তার মুখপত্র হিসাবে *শ্রীকৃষ্ণ রিভিউ* প্রকাশ করেন। ১৯০০ খ্রিস্টাব্দে কলকাতায় *শ্রীকৃষ্ণ পাঠশালা* নামে একটি বিদ্যালয় স্থাপন করেন।  পরে বিদ্যালয়টি *কমলা হাই স্কুল* ও পরে *কালিদাস পাল বিদ্যামন্দির* নামে পরিচিত হয়।

## সাহিত্যকর্ম
দেবেন্দ্রনাথ সেনের প্রকাশিত কাব্যগ্রন্থের সংখ্যা একুশ। তাঁর কাব্য গ্রন্থের মধ্যে সবচেয়ে উল্লেখযোগ্য *অশোকগুচ্ছ* (১৯০০), *গোলাপগুচ্ছ* (১৯১২), *শেফালিগুচ্ছ* (১৯১২) এবং *পারিজাতগুচ্ছ* (১৯১২) ।

## পুরস্কার ও সম্মাননা

## তথ্যসূত্র

## বহি:সংযোগ

বিষয়শ্রেণী:বাঙালি কবি
বিষয়শ্রেণী:১৮৫৫-এ জন্ম
বিষয়শ্রেণী:১৯২০-এ মৃত্যু
বিষয়শ্রেণী:বাঙালি লেখক
আর্মি গ্রুপ

থাম্ব|ডান|180px|আর্মি গ্রুপের স্ট্যান্ডার্ড প্রতিক
**আর্মি গ্রুপ** হলো কিছু সংখ্যক ফিল্ড আর্মি দ্বারা গঠিত একটি সামরিক সংগঠন যা অনির্দিষ্ট কালের জন্য স্বয়ংসম্পূর্ণ। এটি সাধারণত একটি নির্দিষ্ট ভৌগোলিক অঞ্চলের দায়িত্ব প্রাপ্ত। সেনাবাহিনীর সবচেয়ে ছোট ইউনিট হল স্কোয়াড, যাতে ৭ থেকে ১৪ জন সৈন্য থাকে এবং একজন সার্জেন্টের নেতৃত্বে থাকে। আর্মি গ্রুপ হলো একজন কমান্ডারের (সাধারণত একজন পূর্ণ জেনারেল বা ফিল্ড মার্শাল) অধীনস্থ সর্ব বৃহৎ মাঠ পর্যায়ের সংগঠন এবং এটি প্রায় ৪,০০,০০০ হতে ১৫,০০,০০০ সৈন্য নিয়ে গঠিত।

সোভিয়েত রেড আর্মি এবং পোলিশ সামরিক বাহিনীতে আর্মি গ্রুপ ফ্রন্ট নামে পরিচিত।

## তথ্যসূত্র

বিষয়শ্রেণী:সামরিক ইউনিট ও গঠন
ডিভিশন

thumb|right|200px|ডিভিশন প্রতিক

**ডিভিশন** হল একটি বৃহৎ মিলিটারি ইউনিট বা ফরমেশন যা প্রায় পনেরো  হাজার সৈন্য নিয়ে গঠিত। বেশীর ভাগ আর্মিতে, একটি ডিভিশন কতগুলো রেজিমেন্ট বা ব্রিগেড সমন্বয়ে গঠিত হয় এবং অন্যদিকে কতগুলো ডিভিশন নিয়ে একটি কোর গঠিত হয়।
বিভিন্ন যুদ্বে ডিভিশন হিসেবে সেনা মোতায়ন করা হয়। একটি ডিভিশনের প্রধান থাকেন একজন মেজর জেনারেল সমমানের অফিসার।

বিষয়শ্রেণী:সামরিক ইউনিট ও গঠন
বিষয়শ্রেণী:আকার অনুযায়ী সামরিক ইউনিট ও গঠন
গোবিন্দচন্দ্র দাস

**গোবিন্দচন্দ্র দাস** (১৬ জানুয়ারি, ১৮৫৫ - ১ অক্টোবর, ১৯১৮) একজন বাঙালি স্বভাব কবি। তিনি রবীন্দ্রনাথের সমসাময়িক কবিদের মধ্যে একজন। তিনি গাজীপুরের  এর অধিবাসী ছিলেন। তাঁর কোনও কোনও কবিতায় পূর্ববঙ্গের স্থানকালের ছাপ আছে। 

## জন্ম ও শিক্ষাজীবন
১৮৫৫ সালে ঢাকা জেলার ভাওয়ালের জয়দেবপুরে তিনি জন্মগ্রহণ করেন। তার পিতা রামনাথ দাস। ভাওয়ালরাজ প্রতিষ্ঠিত জয়দেবপুর মাইনর স্কুলে পড়ার পরে তিনি ঢাকা নর্মাল স্কুলে ভর্তি হন।  এক বছর পর ঢাকা মেডিক্যাল স্কুলে পড়েন। ভাওয়ালরাজ কালীনারায়ণ তার শিক্ষার ব্যয়নির্বাহ করতেন। তবে অব্যবস্থিত চিত্তের জন্য তিনি সারা জীবন দুঃখভোগ করেছেন।

## কর্মজীবন

গোবিন্দ বিভিন্ন স্থানে ও বিভিন্ন ব্যক্তির স্নেহচ্ছায়ায় কাজ করেছেন, আবার ছেড়েও দিয়েছেন। শেষজীবনে মুক্তাগাছার জমিদার জগৎকিশোর আচার্য চৌধুরীর বৃত্তিমাত্র সম্বল ছিল।

## সাহিত্যকর্ম
ভাওয়াল রাজপরিবারের আশ্রয়ে থাকাকালীন রাজপরিবারের প্রধান কর্মচারী কালীপ্রসন্ন ঘোষের সঙ্গে বিরোধিতার ফলে তিনি ভাওয়াল থেকে নির্বাসিত হয়েছিলেন। সেই বেদনা ও অপমান তার কাব্যের প্রধান সুর। তার আন্তরিকতা ও স্পষ্টতার জন্য তিনি ‘স্বভাব কবি’আখ্যা পেয়েছেন।  যদিও তার রচিত কবিতাবলি ছিল কিছু অমার্জিত। পূর্ববঙ্গের প্রকৃতির বর্ণনা, গভীর বাস্তববোধ ও প্রগাঢ় পত্নীপ্রেম তার কবিতার বৈশিষ্ট্য। কবিতার মাধ্যমে তিনি প্রথমা পত্নীকে অমর করেছেন।
অ্যালেন হিউম রচিত ‘অ্যায়োএক’ কবিতা অনুবাদের জন্য তিনি খ্যাতি অর্জন করেন। ‘স্বদেশ’ কবিতায় শিক্ষিত বিলেতফেরত সমাজকে তীব্র কশাঘাত করেন। কলকাতায় ‘বিভা’পত্রিকার প্রকাশক এবং শেরপুরে ‘চারুবার্তা’ কাগজের অধ্যক্ষ ছিলেন। শেষের দিকে অসুস্থতার জন্য দেশবন্ধু চিত্তরঞ্জন দাশ তার চিকিৎসার ব্যয়ভার গ্রহণ করেন। তিনি ১০খানি কাব্যগ্রন্থ রচনা করেছেন। কিছু কবিতা আজও অপ্রকাশিত। গীতার কাব্যানুবাদ তিনি করেছিলেন। 

### রচনাবলী
কাব্য
* *প্রসূন* (১৮৭০)
* *প্রেম ও ফুল* (১২৯৪ বঙ্গাব্দ),  
* *কুঙ্কুম* (১২৯৮ বঙ্গাব্দ) 
* *কস্ত্তরী* (১৩০২ বঙ্গাব্দ) 
* *চন্দন* (১৩০৩ বঙ্গাব্দ) 
* *ফুলরেণু* (১৩০৩ বঙ্গাব্দ)
* *মগের মুল্লুক* (তার লেখা একটি ব্যঙ্গ কাব্য )। 

### পুরস্কার ও সম্মাননা

## তথ্যসূত্র

## বহিঃসংযোগ
* বাংলাপিডিয়ায় গোবিন্দচন্দ্র দাস

বিষয়শ্রেণী:বাঙালি কবি
বিষয়শ্রেণী:১৮৫৪-এ জন্ম
বিষয়শ্রেণী:১৯১৮-এ মৃত্যু
বিষয়শ্রেণী:গাজীপুর জেলার ব্যক্তি
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:বাঙালি লেখক
বিষয়শ্রেণী:১৮৫৫-এ জন্ম
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি হিন্দু
বিষয়শ্রেণী:বাঙালি পুরুষ কবি
বিষয়শ্রেণী:বাংলা ভাষার কবি
বিষয়শ্রেণী:বাংলা ভাষার লেখক
বিষয়শ্রেণী:গাজীপুর জেলা
ব্রিগেড

থাম্ব|ব্রিগেড বা মিলিটারি ইউনিট
**ব্রিগেড** হল একটি মিলিটারি ইউনিট যা কোন আর্মির জাতীয়তা ও যুগের উপর নির্ভর করে, সাধারণত দুই বা পাঁচটি রেজিমেন্ট বা ব্যাটালিয়ন নিয়ে গঠিত হয়। প্রায়শ দুই বা ততোধিক ব্রিগেড নিয়ে একটি ডিভিশন গঠিত হয়; যদিও অনেক সময় ব্রিগেড ডিভিশন পদ্ধতির বাইরে স্বাধীন ভাবে অবস্থান করে এবং কর্মকাণ্ড পরিচালনা করে।

## তথ্যসূত্র

বিষয়শ্রেণী:সামরিক ইউনিট ও গঠন
বিষয়শ্রেণী:ব্রিগেড
বিষয়শ্রেণী:আকার অনুযায়ী সামরিক ইউনিট ও গঠন
আবু হেনা মোস্তফা কামাল

**আবু হেনা মোস্তফা কামাল** (জন্ম: ১৩ মার্চ, ১৯৩৬ - মৃত্যু: ২৩ সেপ্টেম্বর, ১৯৮৯) বাংলাদেশের একজন বরেণ্য শিক্ষাবিদ, কবি এবং লেখক। তিনি বাংলা একাডেমির সাবেক মহাপরিচালক ছিলেন। ভাষা ও সাহিত্যে অবদানের জন্য ১৯৮৭ সালে তিনি একুশে পদকে ভুষিত হন।

## জন্ম
তিনি তৎকালীন পাবনা জেলা বর্তমানে সিরাজগঞ্জ নাগরৌহা গ্রামে ১৯৩৬ সালের ১৩ মার্চ জন্মগ্রহণ করেন।

## শিক্ষা
তিনি ১৯৫২-তে পাবনা জেলা স্কুল থেকে ম্যাট্রিক ও ১৯৫৪-তে ঢাকা কলেজ থেকে আইএ পাস করেন। ম্যাট্রিক পরীক্ষায় প্রথম বিভাগে ত্রয়োদশ স্থান এবং আইএ পরীক্ষায় প্রথম বিভাগে সপ্তম স্থান অধিকার করেন। ঢাকা বিশ্ববিদ্যালয় থেকে ১৯৫৮-তে বাংলায় বিএ অনার্স এবং একই বিশ্ববিদ্যালয় থেকে ১৯৫৯-এ বাংলায় এমএ ডিগ্রি লাভ করেন। স্নাতক (সম্মান) ও স্নাতকোত্তর উভয় পরীক্ষায় প্রথম শ্রেণিতে প্রথম স্থান অধিকার করেন। তিনি লন্ডন থেকে কমনওয়েলথ শিক্ষাবৃত্তিসহ *বেঙ্গলি প্রেস অ্যান্ড লিটারারি রাইটিং-১৮১৮-১৮৩১* শীর্ষক অভিসন্দর্ভ রচনা করে পিএইচ ডি ডিগ্রি অর্জন করেন।

## সাহিত্যকর্ম
আবু হেনা মোস্তফা কামাল বাংলাদেশ শিল্পকলা একাডেমী ও বাংলা একাডেমীর মহাপরিচালক হিসেবে দায়িত্ব পালন করেছেন। ছাত্রজীবন থেকেই আবু হেনা ছিলেন সংস্কৃতিপ্রেমী। নিয়মিত লিখতেন কবিতা আর গান। স্বদেশপ্রেম, মানবপ্রেম, হৃদয়ের অন্তরঙ্গ অনুভূতি, গভীর আবেগ সব মিলিয়ে আধুনিক শিল্প চর্চার এক পরিশিলিত রূপের দেখা মেলে তার কবিতা আর গানে। ‘তুমি যে আমার কবিতা’, ‘অনেক বৃষ্টি ঝরে’,অশ্রু দিয়ে লিখা এই গান ভুলে যেও না, ‘নদীর মাঝি বলে’, ‘অপমানে তুমি জ্বলে উঠেছিলে সেদিন বর্ণমালা’,‘এই বাংলার হিজল তমালে’র মত অনন্য সৃষ্টি রয়েছে আবু হেনা মোস্তফা কামালের। প্রবন্ধ, সমালোচনা, গবেষণাধর্মী লেখা সাহিত্যের এই ক্ষেত্রেও ভাষা শৈলি, বক্তব্য উপস্থাপন রীতি, রসবোধ ও অনুভূতির বহিঃপ্রকাশে আবু হেনা স্বাতন্ত্র্য।
### কাব্য
* *আপন যৌবন বৈরী* (১৯৭৪)
* *যেহেতু জন্মান্ধ* (১৯৮৪)
* *আক্রান্ত গজল* (১৯৮৮)

### প্রবন্ধ-গবেষণা
* *শিল্পীর রূপান্তর* (১৯৭৫)
* *দি বেঙ্গলি প্রেস অ্যান্ড লিটারারি রাইটিং* (১৯৭৭)
* *কথা ও কবিতা* (১৯৮১)

## পুরস্কার
* আলাওল সাহিত্য পুরস্কার (১৯৭৫)
* সুহৃদ সাহিত্য স্বর্ণপদক (১৯৮৬)
* একুশে পদক (১৯৮৭)
* আবদুল করিম সাহিত্যবিশারদ স্বর্ণপদক (১৯৮৯)
* সা’দত আলি আখন্দ সাহিত্য পুরস্কার (১৯৯১)

## মৃত্যু
তিনি ১৯৮৯ সালের ২৩শে সেপ্টেম্বর হৃদরোগে আক্রান্ত হয়ে ঢাকায় মৃত্যুবরণ করেন।

## ব্যক্তিগত জীবন
আবু হেনা মোস্তফা কামালের পুত্র সুজিত মোস্তফা একজন নজরুল সংগীত শিল্পী, সংগঠক ও গবেষক। 

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:বাংলাদেশী সাহিত্যিক
বিষয়শ্রেণী:বাংলাদেশী শিক্ষাবিদ
বিষয়শ্রেণী:১৯৮৯-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী কবি
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:আলাওল সাহিত্য পুরস্কার বিজয়ী
বিষয়শ্রেণী:পাবনা জিলা স্কুলের প্রাক্তন শিক্ষার্থী
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:বাংলা একাডেমির মহাপরিচালক
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
ভারতীয় জাতীয় কংগ্রেস

**ভারতীয় জাতীয় কংগ্রেস** ভারতীয় প্রজাতন্ত্রের একটি জাতীয় রাজনৈতিক দল। এই দল সাধারণভাবে **কংগ্রেস** নামে পরিচিত। কংগ্রেস দেশের বৃহত্তম রাজনৈতিক দল দুটির একটি। এটি একটি ভারতের অন্যতম প্রাচীন রাজনৈতিক সংগঠন। ১৮৮৫ সালের ২৮ ডিসেম্বর থিওজোফিক্যাল সোসাইটির(দিব্যজ্ঞানী সংঘ) কিছু "অকাল্ট" সদস্য কংগ্রেস প্রতিষ্ঠা করেন। এঁরা হলেন অ্যালান অক্টোভিয়ান হিউম, দাদাভাই নওরোজি, দিনশ এদুলজি ওয়াচা, উমেশচন্দ্র বন্দ্যোপাধ্যায়, সুরেন্দ্রনাথ বন্দ্যোপাধ্যায়, মনমোহন ঘোষ, মহাদেব গোবিন্দ রানাডে ও উইলিয়াম ওয়েডারবার্ন প্রমুখ। ভারতের স্বাধীনতা আন্দোলনে জাতীয় কংগ্রেস নেতৃত্ব দান করেছিল। ১৯৪৭ সালে ভারত স্বাধীনতা অর্জন করলে, কংগ্রেস দেশের প্রধান রাজনৈতিক দলে পরিণত হয়। সেই থেকে মূলত নেহেরু-গান্ধী পরিবারই কংগ্রেসকে নেতৃত্ব দান করতে থাকেন।

## প্রাক্-স্বাধীনতা যুগ ভারতীয় কংগ্রেস (১৮৮৫)

thumb|260px|right|স্বাধীনতা সংগ্রামের যুগে ভারতীয় জাতীয় কংগ্রেসের পতাকা
right|300px|thumb|ইন্ডিয়ান ন্যাশনাল কংগ্রেসের প্রথম অধিবেশন, বোম্বাই, ২৮-৩১, ডিসেম্বর, ১৮৮৫।

## স্বাধীনতা পূর্ব যুগ

### সভাপতি বা প্রেসিডেন্টের তালিকা

## স্বাধীনতা-পরবর্তী সভাপতি বা প্রেসিডেন্টের তালিকা

## বিতর্ক
★অপারেশন ব্লু স্টার :
কংগ্রেস কর্তৃক চালিত এই সেনা অভিযান শিখ ধর্মাবলম্বিদের তীর্থস্থান হরমন্দির সাহিব দখলের জন্য পরিচালিত একটি সামরিক অভিযান। এতে অনেক হতাহতের ঘটনা ঘটে এবং পরবর্তীতে এর প্রতিশোধ স্বরূপ ২জন শিখ দেহরক্ষীর দ্বারা তৎকালীন কংগ্রেস প্রধানমন্ত্রীকে হত্যা করা হয়

★শিখ গণহত্যা (১৯৮৪) :
১৯৮৪ সালে কংগ্রেস সমর্থক কর্তৃক চার দিনের ব্যাপক হিংসাত্মক ঘটনায় প্রাণ হারান সহস্রাধিক শিখ। এই ঘটনা ঘটে মূলত দিল্লি ও তার পার্শ্ববর্তী অঞ্চলে।

★দুর্নীতি : 
অন্যান্য দলের মতো কংগ্রেসও দুর্নীতির জন্য বেশ বিতর্কিত। ধারণা করা হয় ২০০৪-২০১৪ শাসনকালের বিতর্ক-দুর্নীতির কারণেই,২০১৪ সালের নির্বাচনে কংগ্রেস এতো বড় ব্যবধানে বিজেপির কাছে পরাস্ত হয়।

**অসাম্প্রদায়িক কর্তৃত্ব(Non-communal authority)** এক অসাম্প্রদায়িক চেতনার মাধমে কংগ্রেসের সুচনা হয়,, পরে ভারতীয় উপমহাদেশের হিন্দু সম্প্রদায় তা দখল করে ও মুসলিমদের বিরোধী ও ক্ষতিকর বিধি প্রণয়ন করেন, যার ফলে মুসলমান ও হিন্দুদের মধ্যে সাম্প্রদায়িক বিভক্তর একটি ঊলেক্ষযোগ্য চেতার বিরাজমান করে পরে ১৯০৫ মুসলিম সম্প্রদায়রা আরেকটি দল গঠন করেন,

## তথ্যসূত্র

## বহিঃসংযোগ

* ভারতীয় জাতীয় কংগ্রেসের ওয়েবসাইট
* বাংলাপিডিয়ায় ভারতীয় জাতীয় কংগ্রেস

বিষয়শ্রেণী:ভারতের রাজনৈতিক দল
বিষয়শ্রেণী:এশিয়ার উদারপন্থী দল
বিষয়শ্রেণী:১৮৮৫-এ ভারতে প্রতিষ্ঠিত
বিষয়শ্রেণী:ভারতের উদারপন্থী দল
বিষয়শ্রেণী:ভারতীয় জাতীয় কংগ্রেস
বিষয়শ্রেণী:এশিয়ার সামাজিক গণতান্ত্রিক দল
বিষয়শ্রেণী:ভারতের জাতীয়তাবাদী দল
বিষয়শ্রেণী:ভারতের স্বাধীনতা আন্দোলন
বিষয়শ্রেণী:প্রগতিশীল মৈত্রী
বিষয়শ্রেণী:ভারতের জাতীয় রাজনৈতিক দল
বিষয়শ্রেণী:১৮৮৫-এ প্রতিষ্ঠিত রাজনৈতিক দল
বিষয়শ্রেণী:এশিয়ার মধ্যপন্থী দল
হাসনাত আব্দুল হাই

**হাসনাত আব্দুল হাই** (জন্ম: ১৭ মে, ১৯৩৭) একজন প্রখ্যাত বাংলাদেশি কবি ও ঔপন্যাসিক। বাংলা সাহিত্যে অবদানের জন্য তিনি ১৯৯৫ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।

## জন্ম
তিনি ১৯৩৭ সালের ১৭ মে তারিখে কলকাতায় জন্মগ্রহণ করেন। তাঁর পিতা আবুল ফতেহ এবং মাতা আয়েশা সিদ্দিকা। তাঁর পৈতৃক নিবাস ব্রাহ্মণবাড়িয়া জেলার  কসবা উপজেলার অন্তর্ভুক্ত সৈয়দাবাদ গ্রামে।

## শিক্ষা
তিনি ঢাকা, ওয়াশিংটন, লন্ডন ও কেমব্রিজে লেখাপড়া করেন। তিনি ঢাকার হাম্মাদিয়া স্কুলে পড়াশোনা করেন।

## কর্মজীবন
অধ্যাপনা দিয়ে তিনি চাকরি জীবন আরম্ভ করেন। তারপর সিভিল সার্ভিস থেকে সরকারি বিভিন্ন দায়িত্ব পালন করেন ও ১৯৯৯ সালে বাংলাদেশ সরকারের সচিব পদ থেকে অবসর লাভ করেন।

## সাহিত্য কর্ম
প্রকাশিত গল্পগ্রন্থের সংখ্যা চার, উপন্যাস তেইশ, ভ্রমণ কাহিনি ছয় এবং প্রবন্ধ দুই। তিনি মূলত ঔপন্যাসিক ও ভ্রমণ কাহিনিকার হিসাবে খ্যাতি অর্জন করেন। তাঁর লেখা উপন্যাস *সুলতান* ডাবলিন আন্তর্জাতিক সাহিত্য পুরস্কার এর জন্য মনোনীত হয়।

### উপন্যাস
* সুপ্রভাত ভালোবাসা (১৯৭৭)
* আমার আততায়ী (১৯৮০)
* তিমি (১৯৮১)
* মহাপুরুষ (১৯৮২)
* যুবরাজ (১৯৮৫)
* প্রভু (১৯৮৬)
* সুলতান (১৯৯১)
* সময় (১৯৯১)
* মোড়লগঞ্জ সংবাদ (১৯৯৫)
* একজন আরজ আলী (১৯৯৫)
* নভেরা (১৯৯৫)
* বাইরে একজন (১৯৯৫)
* হাসান ইদানীং (১৯৯৫)
* Swallow (১৯৯৬)
* Interview (১৯৯৭)
* সিকস্তি (১৯৯৭)
*লড়াকু পটুয়া(২০১০)

## পুরস্কার
* বাংলা একাডেমি পুরস্কার (১৯৭৮) 
* অলক্ত সাহিত্য পুরস্কার (১৯৯৩)
* জগদীশ চন্দ্র বসু পুরস্কার (১৯৯৪)
* মওলানা আকরম খাঁ পুরস্কার (১৯৯৫)
* শের-ই-বাংলা পুরস্কার (১৯৯৫)
* এস.এম. সুলতান পুরস্কার (১৯৯৫)
* শিল্পাচার্য জয়নুল পুরস্কার (১৯৯৬)
* এক্সিম ব্যাংক-অন্যদিন হুমায়ূন আহমেদ সাহিত্য পুরস্কার (২০২০) 

## তথ্যসূত্র

## বহিঃসংযোগ

* বাংলাদেশী উপন্যাসসমূহ
* তাঁর আত্মজৈবনিক উপন্যাসগুলিকে নিয়ে বাংলা ভাষায় রচিত সমালোচনা
* কালের কণ্ঠ পত্রিকায় বিশেষ সাক্ষাৎকার

বিষয়শ্রেণী:১৯৩৯-এ জন্ম
বিষয়শ্রেণী:বাংলাদেশী পুরুষ ঔপন্যাসিক
বিষয়শ্রেণী:বাঙালি ঔপন্যাসিক
বিষয়শ্রেণী:ব্রাহ্মণবাড়িয়া জেলার ঔপন্যাসিক
বিষয়শ্রেণী:বাংলাদেশী পুরুষ লেখক
বিষয়শ্রেণী:বাঙালি লেখক
বিষয়শ্রেণী:ছোটগল্পে বাংলা একাডেমি সাহিত্য পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:১৯৩৭-এ জন্ম
বিষয়শ্রেণী:কলকাতার লেখক
বিষয়শ্রেণী:বাংলা ভাষার লেখক
বিষয়শ্রেণী:একুশে পদক বিজয়ী
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:২০শ শতাব্দীর বাংলাদেশী লেখক
আর্নস্ট রুস্কা

**আর্নস্ট রুস্কা** (২৫শে ডিসেম্বর, ১৯০৬ - ২৭শে মে, ১৯৮৮) একজন জার্মান পদার্থবিজ্ঞানী। তিনি জার্মানির হাইডেলবুর্গে জন্মগ্রহণ করেন। ইলেকট্রন অণুবীক্ষণ যন্ত্র উদ্ভাবনের জন্য তিনি ১৯৮৬ সালে পদার্থবিজ্ঞানে নোবেল পুরস্কার লাভ করেন।

## জীবনী
১৯২৫ থেকে ১৯২৭ সাল পর্যন্ত রুস্কা টেকনিক্যাল ইউনিভার্সিটি অফ মিউনিখে পড়াশোনা করেন। সেখান থেকে পাশ করে ভর্তি হন টেকনিক্যাল ইউনিভার্সিটি অফ বার্লিনে। এই বিশ্ববিদ্যালয়ে গবেষণা করেই তিনি বুঝতে পারেন, আলোর পরিবর্তে ইলেকট্রন ব্যবহার করে অণুবীক্ষণ যন্ত্র তৈরি করা হলে তা দিয়ে কোন বস্তুর অনেক গুণ বিস্তৃত ও বর্ধিত চিত্র পাওয়া সম্ভব। কারণ আলোর ক্ষেত্রে, তরঙ্গদৈর্ঘ্যের মাধ্যমে বিবর্ধনসীমাবদ্ধ হয়ে যায়। ইলেকট্রনের ক্ষেত্রে এই সীমাবদ্ধতাটা থাকে না। ১৯৩১ সালে তিনি একটি ইলেকট্রন লেন্স তৈরি করেন। এরকম অনেকগুলো লেন্সকে শ্রেণী সমবায়ে সন্নিবেশিত করে ১৯৩৩ সালে প্রথম ইলেকট্রন অণুবীক্ষণ যন্ত্র তৈরি করেন।

## বহিঃসংযোগ
* Ernst Ruska: Official Nobel page
* Homepage of the Ruska family 

বিষয়শ্রেণী:১৯০৬-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:জার্মান পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:জার্মান উদ্ভাবক
বিষয়শ্রেণী:জার্মান নোবেল বিজয়ী
বিষয়শ্রেণী:অণুবীক্ষণ যন্ত্র বিশেষজ্ঞ
বাংলাদেশ গেজেট

**বাংলাদেশ গেজেট** গণপ্রজাতন্ত্রী বাংলাদেশ সরকারের একটি প্রকাশনা। এটি একটি সাপ্তাহিক এবং নিয়মিত প্রকাশনা। বাংলাদেশ গেজেটের নিয়মিত প্রকাশনা সাপ্তাহিক সংখ্যা হিসেবে এবং অতিরিক্ত সংখ্যা সময়ে সময়ে বাংলাদেশ সরকারি মুদ্রণালয় (বিজিপ্রেস) হতে প্রকাশিত হয়ে থাকে।

## ইতিহাস
১৯৪৭ সালের ১৫ আগস্ট পূর্ববঙ্গ সরকার ঢাকা গেজেট নামে একটি গেজেট প্রকাশ করা শুরু করে। বাংলাদেশের স্বাধীনতার পর ১৯৭৩ সালের ৭ ডিসেম্বর বাংলাদেশ গেজেট প্রকাশনার ধরন চূড়ান্ত করা হয়।

## বাংলাদেশ গেজেটের সাপ্তাহিক ইস্যু
বাংলাদেশ গেজেটের সাপ্তাহিক ইস্যু ৮ খণ্ডে (খণ্ড এবং বিষয়ভিত্তিক) নিম্নরূপ বিভক্ত থাকে:

* ১ম খণ্ড-গণপ্রজাতন্ত্রী বাংলাদেশ সরকারের সকল মন্ত্রাণালয়, বিভাগ, সংযুক্ত ও অধীনস্থ দপ্তরসমূহ এবং বাংলাদেশ সুপ্রীমকোর্ট কর্তৃক জারীকৃত বিধি ও আদেশাবলী সংবলিত বিধিবদ্ধ প্রজ্ঞাপনসমুহ ।
* ২য় খণ্ড-প্রতিরক্ষা মন্ত্রণালয় ও বাংলাদেশ সুপ্রীমকোর্ট ব্যতীত গণপ্রজাতন্ত্রী বাংলাদেশ সরকার কর্তৃক জারীকৃত যাবতীয় নিয়োগ, পদন্নতি, বদলী ইত্যাদি বিষয়ক প্রজ্ঞাপনসমুহ ।
* ৩য় খণ্ড-প্রথম খণ্ডে অন্তর্ভুক্ত প্রজ্ঞাপনসমুহ ব্যতীত প্রতিরক্ষা মন্ত্রণালয় কর্তৃক জারীকৃত প্রজ্ঞাপনসমুহ ইত্যাদি ।
* ৪র্থ খণ্ড-প্রথম অন্তর্ভুক্ত প্রজ্ঞাপনসমুহ ব্যতীত পেটেন্ট অফিস কর্তৃক জারীকৃত প্রজ্ঞাপনসমুহ ইত্যাদি ।
* ৫ম খণ্ড-বাংলাদেশ জাতীয় সংসদের এ্যাক্ট, বিল ইত্যাদি ।
* ৬ষ্ঠ খণ্ড-প্রথম খণ্ডে অন্তর্ভুক্ত প্রজ্ঞাপনসমূহ ব্যতীত বাংলাদেশ সুপ্রীমকোর্ট, বাংলাদেশের মহা-হিসাব নিরীক্ষক ও নিয়ন্ত্রক, সরকারী চাকরি কমিশন এবং গণপ্রজাতন্ত্রী বাংলাদেশ সরকারের অধীনস্থ ও সংযুক্ত দপ্তরসমূহ কর্তৃক জারীকৃত প্রজ্ঞাপনসমুহ ।
* ৭ম খণ্ড-অন্য কোন খণ্ডে অপ্রকাশিত অধস্তন প্রশাসন কর্তৃক জারীকৃত অ-বিধিবদ্ধ ও বিবিধ প্রজ্ঞাপনসমূহ ।
* ৮ম খণ্ড-বেসরকারী ব্যক্তি এবং কর্পোরেশন কর্তৃক অর্থের বিনিময়ে জারীকৃত বিজ্ঞাপন ও নোটিশসমূহ ।

## তথ্যসূত্র

## বহিঃসংযোগ
* 

বিষয়শ্রেণী:ঢাকার সংবাদপত্র
বিষয়শ্রেণী:বাংলাদেশের ইংরেজি ভাষার সংবাদপত্র
বিষয়শ্রেণী:বাংলা ভাষার সংবাদপত্র
বিষয়শ্রেণী:১৯৪৭-এ পূর্ব পাকিস্তানে প্রতিষ্ঠিত
বিষয়শ্রেণী:১৯৭৩-এ বাংলাদেশে প্রতিষ্ঠিত
তারাপদ সাঁতরা

**তারাপদ সাঁতরা** (১৪ জানুয়ারি ১৯৩১ - ২২ এপ্রিল ২০০৩) (ইংরেজি: Tarapada Satra) একজন বাঙালি পুরাতত্ত্ববিদ এবং লোকসংস্কৃতি বিশেষজ্ঞ। ইনি নবাসন বাগনান হাওড়ার নিবাসী ছিলেন। পিতার নাম বাসুদেব সাঁতরা এবং মাতা বিন্দুবাসিনী সাঁতরা। তিনি ছিলেন দরিদ্র তপশিলি পরিবারের সন্তান। অনুসন্ধান ভিত্তিক গবেষণার ক্ষেত্রে নিজের একটি ধারা তিনি তৈরি করেছিলেন।

তারাপদ সাঁতরা, হাওড়া এবং মেদিনীপুর জেলার পুরাকীর্তি, গ্রামজনপদের ইতিহাস, লোকশিল্প ও শিল্পীসমাজ, লোকউৎসব, ধর্মীয় স্থাপত্য, কলকাতার মন্দির মসজিদ, কারুভাস্কর্য প্রভৃতি বিষয়ে অনেকগুলি বই লিখেছিলেন। 

## সামাজিক কাজ
তার চেষ্টায় সমাজসেবক অমল গাঙ্গুলির সাথে বাগনানের আনন্দনিকেতনে কীর্তিশালা গড়ে ওঠে।  ১৯৪৮ থেকে ১৯৫৬ খ্রিষ্টাব্দ পর্যন্ত তিনি অবিভক্ত কমিউনিস্ট পার্টির কর্মী ছিলেন। এই সময় তিনি খাদ্য আন্দোলন, তেভাগা আন্দোলন, প্রভৃতিতে সক্রিয়ভাবে যুক্ত ছিলেন। 

## রচিত গ্রন্থ
তারাপদ সাঁতরা ছিলেন কৌশিকী পত্রিকার প্রতিষ্ঠাতা সম্পাদক। তার ছশোর বেশি প্রবন্ধ নানা জায়গায় প্রকাশিত হয়েছে।

## তথ্যসূত্র


বিষয়শ্রেণী:বাঙালি পুরাতত্ত্ববিদ
বিষয়শ্রেণী:বাঙালি প্রবন্ধকার
বিষয়শ্রেণী:বাঙালি সম্পাদক
বিষয়শ্রেণী:বাঙালি গবেষক
বিষয়শ্রেণী:১৯৩১-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:বাঙালি লেখক
বামফ্রন্ট

**বামফ্রন্ট** বলতে বুঝাতে পারে:
## রাজনীতি
### ইউরোপ
* বামফ্রন্ট (চেকোস্লোভাকিয়া) (চেক: *Levá fronta*), ১৯২৯ সালে প্রতিষ্ঠিত বামপন্থী বুদ্ধিজীবীদের একটি সংগঠন
* বামফ্রন্ট (ফ্রান্স) (ফরাসি: *Front de gauche*), ২০০৯ ইউরোপীয় নির্বাচনের জন্য তৈরি করা একটি ফরাসি নির্বাচনী জোট
* বামফ্রন্ট (রাশিয়া) (রুশ: * Левый Фронт *), রাশিয়ার একটি দল যা ভ্লাদিমির পুতিনের সমালোচনা করছে

### ভারত
#### পশ্চিমবঙ্গ
* বামফ্রন্ট (পশ্চিমবঙ্গ), ভারতের পশ্চিমবঙ্গ রাজ্যের দলগুলির একটি জোট

#### অন্যান্য

* বামফ্রন্ট (ত্রিপুরা), ভারতের ত্রিপুরা রাজ্যের একটি রাজনৈতিক জোট
মায়ামি মাস্টার্স

**মায়ামি মাস্টার্স** () মার্কিন যুক্তরাষ্ট্রের ফ্লোরিডা অঙ্গরাজ্যের মায়ামি-ডেড কাউন্টির কি বিস্কেইন শহরে অনুষ্ঠিত একটি বার্ষিক টেনিস প্রতিযোগিতা। টুর্নামেন্টটির বর্তমান স্পন্সর-প্রদত্ত নাম **সোনি এরিকসন ওপেন**।

প্রতিযোগিতাটি প্রতি বছর মার্চে অনুষ্ঠিত হয়।

বিষয়শ্রেণী:টেনিস টুর্নামেন্ট
পল্লবী থানা

**পল্লবী থানা** বাংলাদেশের ঢাকা বিভাগের ঢাকা জেলায় অবস্থিত একটি থানা। পল্লবী থানা বাংলাদেশের ঢাকা জেলার ঢাকা মেট্রোপলিটন পুলিশের অধীনস্থ একটি প্রশাসনিক এলাকা যা মিরপুর বিভাগের অন্তর্গত। এটি ১৯৯৫ সালে প্রতিষ্ঠিত হয়।

## ভৌগোলিক অবস্থান
পল্লবী থানার অবস্থান হলো । এর মোট এলাকা হলো ১৭ বর্গ কিমি। উত্তরে: তুরাগ ও উত্তরা থানা। দক্ষিনে: মিরপুর ও শাহ আলী থানা। পূর্বে: বিমানবন্দর, ক্যান্টনমেন্ট, ও কাফরুল থানা। পশ্চিমে: সাভার উপজেলা। 

## পরিসংখ্যান তথ্য
পুরুষ: ২,২১,৪১০ জন।

মহিলা: ১,৯০,৮০৯ জন।

## ধর্ম বিভাজন
মুসলমান: ৪,০৬,০৭১ জন।

হিন্দু: ৫,৭৮২ জন।

খ্রিষ্টান: ৬১ জন।

বদ্ধ: ২৮৭ জন।

অন্যান্য: ৬২ জন।

## জনসংখ্যা
২০১১ সালের আদমশুমারির হিসাবে পল্লবী থানার মোট জনসংখ্যা প্রায় ৪,১২,২১৯ জন । এর মধ্যে পুরুষ ৫২.৭৪% ও নারী ৪৭.২৬%। এখানে সাক্ষরতার হার ৩২.৪%। 

## প্রশাসনিক অঞ্চল
পল্লবী থানায় রয়েছে ১টি ইউনিয়ন/ওয়ার্ড, ১৬+২৭টি মৌজা/মহল্লা।

## তথ্যসূত্র


বিষয়শ্রেণী:ঢাকা জেলার থানা
অপরেশ লাহিড়ী

**অপরেশ লাহিড়ী** ( ৮ আগস্ট ১৯২৪ - ২৮ মে ১৯৯৮) একজন বাঙালি সুরকার, গায়ক এবং সঙ্গীত পরিচালক।

অপরেশ লাহিড়ী'র সঙ্গীত জীবনের শুরু হয় আকাশবাণীতে। নানা রকমের গানের সাথে ধ্রুপদী সঙ্গীতেও তিনি দক্ষ ছিলেন। প্রায় ১০০টির মতো চলচ্চিত্রে তিনি সুর দিয়েছেন।

১৯৭২ খ্রিস্টাব্দে তিনি মুম্বাই চলে যান। অপরেশ লাহিড়ীর স্ত্রী বাঁশরী লাহিড়ী একজন গায়িকা ছিলেন। মুম্বাই হিন্দি চলচ্চিত্র জগতের বিখ্যাত সুরকার ও গায়ক বাপ্পী লাহিড়ী তাদের পুত্র।

## তথ্যসূত্র

বিষয়শ্রেণী:১৯২৪-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:বাঙালি সঙ্গীতশিল্পী
বিষয়শ্রেণী:বাঙালি সুরকার
আরতি সাহা

থাম্ব|300px|১৯৯৯ সালে প্রকাশিত ভারতের স্মারক ডাকটিকেটে আরতি সাহা
**আরতি সাহা** (২৪শে সেপ্টেম্বর ১৯৪০ - ২৩ আগস্ট ১৯৯৪) একজন ভারতীয় সাঁতারু। তিনি মাত্র চার বছর বয়স থেকেই সাঁতার শেখা শুরু করেছিলেন। পরবর্তীকালে খ্যাতনামা সাঁতারু মিহির সেন তাকে ইংলিশ চ্যানেল অতিক্রম করতে অণুপ্রাণিত করেছিলেন এবং ১৯৫৯ সালে প্রথম এশীয় মহিলা সাঁতারু হিসাবে তিনি ইংলিশ চ্যানেল অতিক্রম করেন। শুধু তাই নয় ১৯৬০ সালে প্রথম ভারতীয় মহিলা ক্রীড়াবিদ হিসাবে পদ্মশ্রী সম্মানে ভূষিত হন।

## প্রথম জীবন
আরতি দেবী মধ্যবিত্ত বাঙালী হিন্দু পরিবারে ব্রিটিশ ভারতের অবিভক্ত বাংলার কলকাতায় ১৯৪০ সালের ২৪শে সেপ্টেম্বর জন্মগ্রহণ করেন। পিতা পাঁচুগোপাল সাহার তিন সন্তানের মধ্যে তিনি দ্বিতীয় ও দুই মেয়ের মধ্যে জ্যেষ্ঠা ছিলেন। পাঁচুগোপাল সাহা ব্রিটিশ সৈন্যবাহিনীর এক সাধারণ চাকরিজীবী ছিলেন। দুর্ভাগ্যবশত মাত্র আড়াই বছর বয়সে তিনি মাতৃহারা হন। যার ফলে তার বড় ভাই ও ছোটো বোন ভারতী মামার বাড়িতে এবং তিনি নিজে উত্তর কলকাতায় ঠাকুমার কাছে মানুষ হতে থাকেন। চার বছর বয়সে তার কাকার সাথে চাঁপাতলা ঘাটে স্নান করতে গিয়ে সাঁতার শেখা শুরু করেন। সাঁতারের প্রতি তার আগ্রহ দেখে পাঁচুগোপাল সাহা তার কন্যাকে শোভাবাজারের হাটখোলা সুইমিং ক্লাবে ভর্তি করে দেন। ১৯৪৬ সালে পাঁচ বছর বয়সে শৈলেন্দ্র স্মৃতি সাঁতার প্রতিযোগিতায় ১১০ গজ দূরত্বের ফ্রি স্টাইলে সোনা জেতেন।

## কৃতিত্বপূর্ণ কর্ম
১৯৪৬ থেকে ১৯৫৬ সালের মধ্যে আরতি দেবী বহু সাঁতার প্রতিযোগিতায় অংশগ্রহণ করেন। ১৯৪৫ থেকে ১৯৫১ সালের মধ্যে ২২টি রাজ্যস্তরের প্রতিযোগিতায় জয়ী হয়েছিলেন। ১৯৪৮ সালে তিনি মুম্বাইতে অনুষ্ঠিত ন্যাশনাল চ্যাম্পিয়নশিপ প্রতিযোগিতায় রূপো ও ব্রোঞ্জ যেতেন। ১৯৫১ সালে রাজ্য স্তরের প্রতিযোগিতায় ১ মিনিট ৩৭.৬ সেকেন্ডে ১০০মিটার অতিক্রম করে ডলি নাজিরের রেকর্ড ভেঙ্গে দেন। ১৯৫২ খ্রিষ্টাব্দে হেলসিঙ্কি অলিম্পিকে তিনি সাঁতারু ডলি নাজিরের সঙ্গে ভারতের প্রতিনিধিত্ব করেছিলেন। ১৯৫৯ খ্রিস্টাব্দে তিনি এশিয়া মহাদেশের প্রথম মহিলা হিসেবে ইংলিশ চ্যানেলের ৬৭.৫ কিমি দূরত্বের পথ অতিক্রম করেন ১৬ ঘণ্টা ২০ মিনিটে। তিনি ফ্রান্সের কেপ গ্রিস নে থেকে সাঁতার শুরু করে ইংল্যান্ডের স্যান্ডগেটে শেষ করেন এবং সেখানে ভারতের জাতীয় পতাকা উত্তোলন করেন।

## পরবর্তী জীবন
১৯৬৯ সালে বিধানচন্দ্র রায়ের তত্ত্বাবধানে চিকিৎসক অরুণ গুপ্তের সাথে বিবাহ বন্ধনে আবদ্ধ হন। তাদের অর্চনা নামে একটি কন্যা সন্তান ছিল। তিনি বিএনআরে চাকরি করতেন। ১৯৯৪ সালের ২৩শে আগস্ট কলকাতার একটি নার্সিং হোমে দীর্ঘ ১৯ দিন ধরে জণ্ডিস ও এনসেফালাইটিস রোগে ভোগার পর মৃত্যু বরণ করেন।

## সম্মাননা

আরতি সাহা দেশের প্রথম মহিলা হিসাবে ১৯৬০ খ্রিস্টাব্দে ভারত সরকারের "পদ্মশ্রী" সম্মানে ভূষিত হন। ভারত সরকারের ডাক বিভাগ ১৯৯৯ খ্রিস্টাব্দে তিন টাকা মূল্যের ডাক টিকিট প্রকাশ করে। ২০২০ খ্রিস্টাব্দের ২৪ শে সেপ্টেম্বর তার ৮০ তম জন্মদিনে গুগুল এক ডুডল প্রকাশ করে শ্রদ্ধা জানায়। ডুডলের ছবিটি আঁকেন কলকাতার এক শিল্পী লাবণ্য নাইডু। 

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:পদ্মশ্রী প্রাপক
বিষয়শ্রেণী:ভারতীয় নারী
বিষয়শ্রেণী:ভারতীয় সাঁতারু
বিষয়শ্রেণী:ভারতীয় নারী সাঁতারু
বিষয়শ্রেণী:বাঙালি সাঁতারু
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:কলকাতার ক্রীড়াবিদ
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর হিন্দু
বিষয়শ্রেণী:পশ্চিমবঙ্গের সাঁতারু
বিষয়শ্রেণী:কলকাতার নারী ক্রীড়াবিদ
আশ্চর্যময়ী

**আশ্চর্যময়ী** (১৮৯৭ - ?) একজন মঞ্চ অভিনেত্রী এবং গায়িকা । তিনি মনোমোহন, স্টার এবং মিত্রা থিয়েটারে অভিনয় করেছিলেন । 

১৯১৫ খ্রিষ্টাব্দে তিনি *মৃণালিনী* নাটকে গিরিজায়ার ভূমিকায় প্রথম অভিনয় করেন । মনোমোহন থিয়েটারে *বিষবৃক্ষ* নাটকে তিনি দেবেন্দ্রর ভূমিকায় অভিনয় করেছিলেন। 

তার অভিনীত উল্লেখযোগ্য চরিত্র : *দলনী* (চন্দ্রশেখর), *জোবি* (বলিদান), *পাগলিনী* (বিল্বমঙ্গল), *গৌরী* (বঙ্গে বর্গি), *নেতা* (চাঁদ সদাগর), *দেলেরা* (পানিপথ), *হীরা* (বিষবৃক্ষ) প্রভৃতি । 

## তথ্যসূত্র


বিষয়শ্রেণী:বাঙালি নাট্যব্যক্তিত্ব
বিষয়শ্রেণী:বাঙালি সঙ্গীতশিল্পী
বিষয়শ্রেণী:বাঙালি মঞ্চ অভিনেত্রী
বিষয়শ্রেণী:১৮৯৭-এ জন্ম
সত্যপীরের ভিটা

**সত্যপীরের ভিটা** বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত নওগাঁ জেলার বদলগাছী উপজেলার পাহাড়পুর ইউনিয়নে পাহাড়পুর যাদুঘরের পাশে অবস্থিত একটি  প্রাচীন বিহার। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## অবস্থান
সত্যপীরের ভিটা পাহাড়পুরে অবস্থিত সোমপুর বিহার এর পূর্ব দেয়াল থেকে প্রায় ৩০০ গজ পূর্বদিকে কয়েকটি স্থাপত্য নিদর্শনের ধ্বংসাবশেষ। এই নিদর্শনগুলো নিয়ে বেশ কিছু কাহিনী প্রচলিত।

## বিবরণ

নালন্দা থেকে উদ্ধারকৃত বিপুল শ্রী মিত্রের তাম্র শাসনে সোমপুর বিহারসংলগ্ন এই মন্দিরের উল্লেখ রয়েছে। এটি বিষম বাহু ত্রিভুজাকৃতির স্থাপনা। এটি পূর্বে ২৫০ ফুট পশ্চিমে ৩০০ ফুট উত্তরে ১৮৭ ফুটও দক্ষিণে ১৪০ ফুট আয়তনের। এটি এক সময় প্রাচীর ঘেরা ছিল। বর্তমানে উন্মুক্ত এ স্থানটির ধ্বংসাবশেষ চোখে পড়ে সোমপুর বিহারে প্রবেশকালে।

## ইতিহাস
স্থানীয়দের প্রচলিত ধারণা অনুসারে, সত্যপীর নামক স্থানীয় এক লোকের নামানুসারে এই জায়গাটির নাম হয়েছে 'সত্যপীরের ভিটা'। কিন্তু নথি পত্রে এই ধারনার কোন প্রমাণ পাওয়া যায় নি। বরং গবেষণা করে দেখা যায়, সত্যপীরের ঘটনার অনেক আগেই এখানে স্থাপনা গড়ে উঠেছে।

## তথ্যসূত্র

## বহিঃসংযোগ
* বাংলাপিডিয়ায় সত্যপীরের ভিটা

বিষয়শ্রেণী:নওগাঁ জেলার প্রত্নতাত্ত্বিক স্থাপনা
বিষয়শ্রেণী:পাহাড়পুর
বিষয়শ্রেণী:নওগাঁ জেলার দর্শনীয় স্থান
ব্যাটালিয়ন

[thumb|right|180px|ব্যাটালিয়নের স্ট্যান্ডার্ড [ন্যাটো প্রতীক।]]

**ব্যাটালিয়ন** (ইংরেজি:Battalion)  হলো প্রায় ৫০০-১৫০০ সৈন্যের একটি মিলিটারি ইউনিট যা প্রায়শ দুই থেকে ছয়টি কম্পানির সমন্বয়ে গঠিত এবং সাধারণত একজন লেফট্যানেন্ট কর্নেল এর অধিনায়কত্ব করেন। বেশ কিছু ব্যাটালিয়নের সমন্বয়ে একটি রেজিমেন্ট বা ব্রিগেড গঠিত হয়।

## ব্রিটিশ সেনা বাহিনী

## মার্কিন সেনা ও মেরিন কোর

## আরও দেখুন
* ব্যাটালিয়ন গ্রুপ
* সামরিক সংগঠন
* মার্চ ব্যাটালিয়ন

## বাইরের উৎস
* নেপোলিয়নিক যুদ্ধসমূহের ফরাসি পদাতিক বাহিনী।

*
বিষয়শ্রেণী:সামরিক ইউনিট ও গঠন
বিষয়শ্রেণী:আকার অনুযায়ী সামরিক ইউনিট ও গঠন
স্কোয়াড্রন

**স্কোয়াড্রন** হল বিমানবাহিনী, আর্মি এভিয়েশন অথবা নেভাল এভিয়েশন এর অন্তর্ভুক্ত একধরনের সামরিক ইউনিট। সাধারণত একই ধরনের ১২ থেকে ২৪ টি যুদ্ধবিমান নিয়ে একটি স্কোয়াড্রন গঠিত হয়।

বেশিরভাগ সশস্ত্র বাহিনীতে, দুই বা ততোধিক স্কোয়াড্রন একটি গ্রুপ বা একটি উইং গঠন করবে। কিছু সামরিক বাহিনী (ইউনাইটেড স্টেটস এয়ার ফোর্স, ইউনাইটেড স্টেটস স্পেস ফোর্স, ফ্রেঞ্চ এয়ার অ্যান্ড স্পেস ফোর্স, রয়্যাল এয়ার ফোর্স, জার্মান এয়ার ফোর্স, রয়্যাল নেদারল্যান্ডস এয়ার ফোর্স, বেলজিয়ান এয়ার কম্পোনেন্ট এবং রিপাবলিক অফ সিঙ্গাপুর এয়ার ফোর্স সহ)   নন-ফ্লাইং গ্রাউন্ড ইউনিটের জন্য (স্কোয়াড্রন) শব্দটি ব্যবহার করে (যেমন রাডার স্কোয়াড্রন, মিসাইল স্কোয়াড্রন, এয়ার ডিফেন্স স্কোয়াড্রন, বিমান রক্ষণাবেক্ষণ স্কোয়াড্রন, নিরাপত্তা বাহিনীর স্কোয়াড্রন, সিভিল ইঞ্জিনিয়ারিং স্কোয়াড্রন, রেঞ্জ অপারেশন স্কোয়াড্রন, রেঞ্জ ম্যানেজমেন্ট স্কোয়াড্রন, মেডিক্যাল স্কোয়াড্রন, ওয়েদার স্কোয়াড্রন ইত্যাদি)।

## সেনা ও মেরিন

এভিয়েশন সেক্টরে সাধারণত ১২ কিংবা ১৬ কিংবা ১৮ তে এক স্কোয়াড্রন ধরা হয়।যেমন বাংলাদেশ বিমান বাহিনীতে ১৬টা বিমান এ ১ স্কোয়াড্রন।আবার ভারতে ১৮ টা বিমান এ এক স্কোয়াড্রন।হেলিকপ্টার এর ক্ষেত্রে বিশ্বের অনেক দেশই ১২ টা হেলিকপ্টার এ ১ স্কোয়াড্রন গগনা করে থাকে।

## নৌ
## আরও দেখুন
* সামরিক বিজ্ঞান
* মিলিটারি ইউনিট

বিষয়শ্রেণী:আকার অনুযায়ী সামরিক ইউনিট ও গঠন
সানশাইন (দ্ব্যর্থতা নিরসন)

## চলচ্চিত্র
* সানশাইন (১৯৯৯-এর চলচ্চিত্র)
* সানশাইন (২০০৭-এর চলচ্চিত্র)

## সাহিত্য
* *সানশাইন*, রবিন ম্যাককিনলি রচিত ভ্যাম্পায়ার উপন্যাস।
রবিন ম্যাককিনলি

থাম্ব|রবিন ম্যাককিনলি
**রবিন ম্যাককিনলি** (জন্ম: ১৬ই নভেম্বর, ১৯৫২) একজন মার্কিন সাহিত্যিক যিনি মূলত রূপকথার গল্প ও উপন্যাস রচনা করে খ্যাতি অর্জন করেছেন। তিনি সবচেয়ে বেশি পরিচিতি পেয়েছেন তার পদক বিজয়ী উপন্যাস *দ্য হিরো অ্যান্ড দ্য ক্রাউন*-এর জন্য। জন্মের সময় তার নাম ছিল *জেনিফার ক্যারোলিন রবিন টারেল ম্যাককিনলি*। তিনি যুক্তরাষ্ট্রের ওহাইও অঙ্গরাজ্যে জন্মগ্রহণ করেন।

## রচনাবলী
### ডামার
* *দ্য ব্লু সোর্ড* (১৯৮২)
* *দ্য হিরো অ্যান্ড দ্য ক্রাউন* (১৯৮৪)
### প্রথাগত লোকসাহিত্য ও রূপকথা
* *বিউটি* (১৯৭৮)
* *দ্য ডোর ইন দ্য হেজ* (১৯৮১)
* *দ্য আউটলস অফ শেরউড* (১৯৮৮)
* *রোজ ডটার* (১৯৯৭)
* *স্পিন্ড‌ল্‌স এন্ড* (২০০০)
### গল্প
* *ইমাজিনারি ল্যান্ড্‌স* (১৯৮৫)
* *রোয়ান* (১৯৯২)
* *আ নট ইন দ্য গ্রেইন অ্যান্ড আদার স্টোরিস* (১৯৯৬)
* *ডিয়ারস্কিন* (১৯৯৩)
* *দ্য স্টোন ফেই* (১৯৯৮)
* *ওয়াটার: টেইল্‌স অফ এলিমেন্টাল স্পিরিট্‌স* (২০০২)
* *সানশাইন* (২০০৩)
* *ড্রাগনহেভেন* (২০০৭)

বিষয়শ্রেণী:মার্কিন গল্পকার
বিষয়শ্রেণী:১৯৫২-এ জন্ম
বিষয়শ্রেণী:মার্কিন ঔপন্যাসিক
বিষয়শ্রেণী:ইংরেজ শিশুসাহিত্যিক
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:২১শ শতাব্দীর মার্কিন ঔপন্যাসিক
বিষয়শ্রেণী:মার্কিন নারী ঔপন্যাসিক
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:২১শ শতাব্দীর মার্কিন লেখিকা
সানশাইন (২০০৭-এর চলচ্চিত্র)

**সানশাইন** ২০০৭ সালে মুক্তিপ্রাপ্ত একটি ব্রিটিশ বিজ্ঞান কল্পকাহিনীমূক চলচ্চিত্র। অ্যালেক্স গার্লেন্ড রচিত এই চলচ্চিত্রটি পরিচালনা করেছেন ড্যানি বয়েল। এতে দেখানো হয়েছে জ্বালানি শেষ হয়ে যাওয়ার কারণে সূর্য মারা যাচ্ছে। এমতাবস্থায় পৃথিবীর মানুষকে বেঁচে থাকতে হলে সূর্যকে পুনরায় জাগিয়ে তুলতে হবে। সূর্যকে তাই পুনরায় প্রজ্জ্বলিত করার জন্য একটি অভিযান প্রেরণ করা হয়। *ইক্যারাস ১* নামক সেই অভিযানের পেলোড ছিল একটি বিশাল ভরের পারমাণবিক বোমা যা সূর্যকে পুনরায় জাগিয়ে তুলতে সক্ষম। এই অভিযান ব্যর্থ হওয়ায় *ইক্যারাস ২* নামে আরেকটি অভিযান প্রেরণ করা হয়। এই অভিযানটি নিয়েই চলচ্চিত্রের কাহিনী। এই অভিযানে পেলোড হিসেবে ব্যবহৃত বোমাটিই ছিল শেষ ভরসা। কারণ, ভূ-গর্ভস্থ সব জ্বালানি খরচ করে এই পেলোডটি বানানো হয়েছে।

এই চলচ্চিত্রটিতে ইক্যারাস ১ এর কমান্ডার পিনবেকারকে ধর্মানুরাগী এবং ঈশ্বরের অনুচর হিসেবে দেখানো হয়েছে। এর মাধ্যমে ধর্মের সাথে বিজ্ঞানের দ্বন্দ্ব স্পষ্ট করে ফুটিয়ে তোলা হয়েছে এবং পরিশেষে বিজ্ঞান ও মানবতার জয় দেখানো হয়েছে।

## চরিত্রসমূহ
* সিলিয়ান মার্ফি (রবার্ট ক্যাপা) - ইক্যারাস ২ এর পদার্থবিজ্ঞানী। পেলোড বিষয়ে সবচেয়ে অভিজ্ঞ। পদার্থবিজ্ঞানীদের আচার-ব্যবহার জানা এবং পদার্থবিজ্ঞানের মূল সূত্রগুলো অনুধাবন করার জন্য সিলিয়ান মার্ফিকে বেশ কিছুদিন সার্নে পদার্থবিজ্ঞানী ব্রায়ান কক্সের সাথে থাকতে হয়েছে। এছাড়া চলচ্চিত্রটির সাসপেন্স বোঝার জন্য পরিচালক তাকে শিক্ষা দিয়েছেন। মার্ফির কথা মতে, এই চলচ্চিত্রে অভিনয় তাকে অজ্ঞেয়বাদী থেকে নাস্তিকে পরিণত করেছে।
* রোজ বায়ার্ন (ক্যাসি) - পাইলট। চলচ্চিত্রের সবচেয়ে স্পর্শকাতর ও আবেগ-অনুভূতি সম্পন্ন চরিত্র। সহজে মেজাজ না হারানোর গুণই তাকে শেষ মুহূর্ত পর্যন্ত বাঁচিয়ে রেখেছিল।
* ক্লিফ কুর্টিস (সিয়ার্ল) - নভোযানের মনোবিজ্ঞানী ও মনঃরোগ বিশেষজ্ঞ। তার মাধ্যমে নভোচারীদের মানসিক অবস্থা ও অভিযানটির গুরুত্ব তুলে ধরা হয়েছে। তার চরিত্রের সাথে পিনবেকারের চরিত্রের একটি বিশাল মিল ও অমিল আছে। সিয়ার্ল পৃথিবীর বৃহত্তর স্বার্থে তথাকথিত বিশ্বাস ও নিজের জীবন বিসর্জন দেয়, অন্যদিকে পিনবেকার নিজের অন্ধ বিশ্বাসের জন্য পৃথিবীকে বিসর্জন দেয়। তারা একই মুদ্রার এ পিঠ ও পিঠ।

## তথ্যসূত্র

## বহিঃসংযোগ
* দাপ্তরিক সাইট
* সহযোগী সাইট
* সানশাইন ফ্যানদের সাইট  - ফ্যানসাইট
* চরিত্রসমূহের পেছনের গল্প - অ্যালেক্স গার্লেন্ড
* অফিসিয়াল ট্রেইলার - অ্যাপ্‌ল ডট কম
* ভিজুয়াল ইফেক্ট বিষয়ে - ভিএফএক্সওয়ার্ল্ড
* 
* 
* 
* 

বিষয়শ্রেণী:২০০৭-এর চলচ্চিত্র
বিষয়শ্রেণী:বিজ্ঞান কল্পকাহিনী চলচ্চিত্র
বিষয়শ্রেণী:ডিএনএ ফিল্ম প্রোডাকশন্‌স
বিষয়শ্রেণী:২০০০-এর দশকের বিপর্যয় চলচ্চিত্র
বিষয়শ্রেণী:ডুম্‌সডে চলচ্চিত্র
বিষয়শ্রেণী:ফক্স সার্চলাইটের চলচ্চিত্র
বিষয়শ্রেণী:মনোবৈজ্ঞানিক চলচ্চিত্র
বিষয়শ্রেণী:মহাকাশ অভিযান বিষয়ক চলচ্চিত্র
বিষয়শ্রেণী:মার্কিন অস্তিত্বরক্ষা চলচ্চিত্র
বিষয়শ্রেণী:সিডনির পটভূমিতে চলচ্চিত্র
বিষয়শ্রেণী:মার্কিন মনস্তাত্ত্বিক রোমাঞ্চকর চলচ্চিত্র
বিষয়শ্রেণী:মার্কিন দুর্যোগ চলচ্চিত্র
বিষয়শ্রেণী:ব্রিটিশ দুর্যোগ চলচ্চিত্র
বিষয়শ্রেণী:নভোচারী সম্পর্কে চলচ্চিত্র
বিষয়শ্রেণী:২০৫৭-এর পটভূমিতে চলচ্চিত্র
বিষয়শ্রেণী:মার্কিন মহাকাশ অভিযানধর্মী চলচ্চিত্র
বিষয়শ্রেণী:ধর্ম সম্পর্কে চলচ্চিত্র
বিষয়শ্রেণী:ড্যানি বয়েল পরিচালিত চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:ফক্স সার্চলাইট পিকচার্সের চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:ভবিষ্যতের পটভূমিতে চলচ্চিত্র
স্পেস শাটল এনডেভার

**এনডেভার নভোখেয়াযান** (ইংরেজি ভাষায়: Space Shuttle Endeavour, বাংলা অর্থ: *প্রচেষ্টা*) নাসার স্পেস সাটোল প্রোগ্রামের পঞ্চম ও সর্বশেষ কার্যকরী নির্মিত যান। এস.টি.এস.-৪৯ মিশন দিয়ে এর অভিযাত্রা শুরু হয় এবং এস.টি.এস.-১৩৪ মিশন দিয়ে শেষ হয়।

## বর্তমান অবস্থা
বর্তমানে এনডেভার অবসরপ্রাপ্ত। লস অ্যাঞ্জেলেস,ক্যালিফোর্নিয়ার, ক্যালিফোর্নিয়া বিজ্ঞান কেন্দ্রতে সর্বসাধারাণের প্রদর্শনের জন্য রাখা হয়েছে।

বিষয়শ্রেণী:মনুষ্যবাহী মহাকাশযান
বিষয়শ্রেণী:স্পেস শাটল
জেনারেল অফিসার

**জেনারেল অফিসার** হচ্ছে সামরিক বাহিনীর একটি উচ্চ পদবী ধরন। মূলত জেনারেল অফিসার সেনাবাহিনীতে ব্যবহৃত হলেও কিছু দেশের বিমান বাহিনী, মেরিন কোর এবং নৌ পদাতিক শাখায় ব্যবহৃত হয়। সাধারণত জেনারেল অফিসার ধরা হয় কর্নেল পদবীর পরের পদবীধারী কর্মকর্তাদেরকে এবং জেনারেল অফিসারদেরকে শুধু 'জেনারেল'ও বলা হয়।

*জেনারেল* শব্দটা দুই ভাবে ব্যবহৃত হয়ঃ একভাবে ব্যবহৃত হয় এভাবে যে, 'জেনারেল' শব্দটি যে সকল পদবীতে অনুসর্গ হিসেবে আছে (যেমনঃ ব্রিগেডিয়ার জেনারেল) সেটাকে সংক্ষেপে জেনারেল বলা হয় এবং শুধু জেনারেল নামের একটি পদ আছে যেটা সাধারণত পৃথিবীর প্রতিটি দেশের সর্বোচ্চ সামরিক পদবী যেটাকে পূর্ণ জেনারেলও বলা হয়। ষোড়শ শতাব্দীতে ইংরেজ সেনাবাহিনীতে 'ক্যাপ্টেন জেনারেল' নামের একটি পদবী ছিলো যেটা ছিলো তৎকালীন ইংরেজ সামরিক বাহিনীর সর্বোচ্চ পদ, এই পদবীটি সময়ের বিবর্তনে বিলুপ্ত হয়ে যায়।

## সকল জেনারেল অফিসার পদ সমূহ
জেনারেল অফিসার সাধারণত কর্নেল পদবীর উপরের কর্মকর্তারাই যারা ব্রিগেডিয়ার জেনারেল পদবীধারী হন, ব্রিগেডিয়ার জেনারেল পদবীর নিচের পদ কর্নেল, তার নিচের পদবী লেফটেন্যান্ট কর্নেল এবং তার নিচের পদবী মেজর এসকল কর্মকর্তাদেরকে বলা হয় ফিল্ড অফিসার বা ফিল্ড গ্রেড অফিসার। এ সকল পদবীর নিচের কর্মকর্তা ক্যাপ্টেন, তার নিচের পদবী লেফটেন্যান্ট, এবং সর্ব কনিষ্ঠ কর্মকর্তার পদবী সেকেন্ড লেফটেন্যান্ট কোম্পানি গ্রেড অফিসার হিসেবে বিবেচিত।
### সাধারণ পদ্ধতি সমূহ
জেনারেল র‍্যাংক সমূহ ব্যবহারের দুটি সাধারণ পদ্ধতি বিদ্যমান।

প্রথম পদ্ধতি, যুক্তরাজ্যে ব্যবহৃত হতো, যা পরিণামে কমনওয়েলথ ও মার্কিন যুক্তরাষ্ট্রে ছড়িয়ে পরেছে। পদ্ধতিটি নির্দিষ্টভাবে ব্রিটেন হতে উৎপন্ন নয়, এবং এই পদ্ধতিটির বিভিন্ন রূপ একসময় সমগ্র ইউরোপ জুড়েই ব্যবহৃত হতো।

অন্যটি ফরাসি বিপ্লব হতে উৎপন্ন হয়, যেখানে জেনারেল পদসমূহের নাম তারা যেসকল ইউনিটকে (তাত্ত্বিকভাবে) নেতৃত্ব দিচ্ছেন তাদের নামানুসারে দেওয়া হতো।

**প্রাচীন ইউরোপীয় পদ্ধতি **

এই পদ্ধতি পাঁচটি র‍্যাংক ব্যবহার করে। কিছু দেশে (যেমন মার্কিন যুক্তরাষ্ট্র) ব্রিগেডিয়ার জেনারেল পদটি ব্যবহৃত হয়, এবং কিছু দেশে (যেমন জার্মানি) কর্নেল জেনারেল পদটি ব্যবহৃত হতো, কিন্তু উভয় পদটি সাধরনতঃ একই দেশে ব্যবহৃত হয় না। (বি.দ্র. বেশিরভাগ দেশই বাঁকা ভাবে লেখা পদগুলোর (কর্নেল জেনারেল এবং ব্রিগেডিয়ার জেনারেল) যে কোনো একটিকে বাদ দেয়।)

কিছু রাষ্ট্রে (ব্রিটেনে এবং বিশেষত কমনওয়েলথভূক্ত রাষ্ট্রে), ব্রিগেডিয়ার জেনারেলের সমমর্যাদার পদ ব্রিগেডিয়ার, যা ঐ সকল বাহিনীতে জেনারেল অফিসার হিসেবে বিবেচিত হয় না। যদিও তুলনামূলক বিচারে ব্রিগেডিয়ার পদটি সবসময় ব্রিগেডিয়ার জেনারেলের সমান পদবী হিসেবে গণ্য হয়।

**ফরাসি (বিপ্লবী) পদ্ধতি**

## নির্দিষ্ট জেনারেল পদ

### দেশ ভিত্তিক জেনারেল পদ

### জেনারেল সমমর্যাদার পদ সমূহ
### অন্যান্য জেনারেল পদ সমূহ
	
## বহিঃসংযোগ

* দ্বিতীয় বিশ্বযুদ্ধের জেনারেলগণ
* মার্কিন জেনারেলরা
*Marines.mil: General Officer Biographies  যুক্তরাষ্ট্র মেরিন কোরের জেনারেলরা
* Bios & Information on Generals of Western History ১০জন বিখ্যাত জেনারেলের তথ্য যারা পশ্চিমি ইতিহাসে গুরুত্বপূর্ণ
বিষয়শ্রেণী:সামরিক পদমর্যাদা
বিষয়শ্রেণী:জেনারেল
রেজিমেন্ট

[thumb|১ম ব্যাটালিয়ন, [ডিউক অফ ওয়েলিংটনস্ রেজিমেন্ট]]
**রেজিমেন্ট** একটি মিলিটারি ইউনিট, যা বিবিধ সংখ্যক ব্যাটালিয়ন দ্বারা গঠিত এবং একজন কর্নেল এর অধিনায়ক। রাষ্ট্র, সামরিক বিভাগ, মিশন ও সংগঠনের উপর ভিত্তি করে, একটি আধুনিক রেজিমেন্ট একটি ব্রিগেডের সঙ্গে তুলনীয়, কারণ প্রত্যেকেই কয়েক শত হতে ৫,০০০ সৈন্য (৩ হতে ৫টি পূর্ণ কম্পানি) সমবায়ে গঠিত। সাধারণত রেজিমেন্ট ও ব্রিগেড সমূহ ডিভিশনের আকারে বিন্যস্ত হয়। আধুনিক রেজিমেন্টের আকার দেশে দেশে তার সংখ্যা, সুযোগ এবং প্রশাসনিক ভূমিকার উপর ভিত্তি করে বিবিধ হয়ে থাকে (এবং কিছু সামরিক বাহিনীতে তা নাও থাকতে পারে) এবং কখনও কখনও একই রাষ্ট্রের সামরিক বাহিনীতেও বিবিধ হতে পারে।

## ঐতিহাসিক উৎপত্তি
## রেজিমেন্টাল ব্যবস্থা

## কমনওয়েলথ সেনা বাহিনী
## মার্কিন সেনা বাহিনী
## মার্কিন মেরিন কোর
## রাশিয়ান বাহিনী
## আরও দেখুন
* মিলিটারি ইউনিট

বিষয়শ্রেণী:সামরিক ইউনিট ও গঠন

বিষয়শ্রেণী:আকার অনুযায়ী সামরিক ইউনিট ও গঠন
কলকাতা বিশ্ববিদ্যালয়ের অধীনস্থ কলেজের তালিকা

পশ্চিমবঙ্গের কলেজ গুলির তালিকা

## [[কলকাতা বিশ্ববিদ্যালয়]] –এর অধীনস্থ কলেজ

কলকাতা বিশ্ববিদ্যালয়ের অধীনে থাকা বিভিন্ন কলেজ ডিভিউ করার পর নাক অনুমোদিত যে গ্রেট পাওয়া গেছে তা নিম্নলিখিত যা ২০২৩-এ ডিসেম্বর মাসে প্রকাশিত।

বঙ্কিম সর্দার কলেজ- A++

ধ্রুবচাঁদ কলেজ- A

ফকির চাঁদ কলেজ- B

সুকান্ত কলেজ- B+

বাসন্তী সোনাখালি মহাবিদ্যালয়- A

হাজী দেশারত কলেজ- C

বঙ্গবাসী কলেজ- B

সুরেন্দ্রনাথ কলেজ- B

চারুচন্দ্র কলেজ- A

জীবনতলা রোকেয়া মহাবিদ্যালয়- B

সোনারপুর মহাবিদ্যালয়- B

বিবেকানন্দ উইমেন্স কলেজ- A++

বেহালা কলেজ- A+

গোসাবা রাঙ্গাবেলিয়া কলেজ- B+++

গোসাবা মহাবিদ্যালয়- A

ভিক্টোরিয়া ইনস্টিটিউশন- B+

আশুতোষ কলেজ- A+

শ্যামাপ্রসাদ কলেজ- C

সম্মিলনী মহাবিদ্যালয়- B+

গোসাবা আরআর ইনস্টিটিউশন কলেজ- B

মগরাহাট কলেজ- C

বারুইপুর কলেজ- B++

গুরুদাস কলেজ- B++

সিটি কলেজ- A++

শিবনাথ শাস্ত্রী কলেজ- A++

বিজয়গড় জ্যোতিষ রায় কলেজ- A

দীনবন্ধু অ্যান্ড্রিউস কলেজ- B+

নব বালিগঞ্জ মহাবিদ্যালয়- B

যোগমায়া দেবী কলেজ- A

নেতাজি নগর কলেজ- C

কেকে দাস কলেজ- C

সুশীল কর কলেজ- B++

ভাঙ্গর মহাবিদ্যালয়- C

আনন্দমোহন কলেজ- A++

নিউ আলিপুর কলেজ- A+

মুরলীধর কলেজ- B++

বাসন্তী দেবী কলেজ- B+++

সাউথ সিটি কলেজ- B+++

হেরম্বচন্দ্র কলেজ- B++

গৌড়দহ হরিহর মহাবিদ্যালয়- B (ভবিষ্যতের অপেক্ষায়)

## কলকাতায় অবস্থিত

* আনন্দমোহন কলেজ-রাজারামমোহন সরণি
* আশুতোষ কলেজ
* ইস্ট ক্যালকাটা গার্লস কলেজ
* উমেন্স খ্রিস্টান কলেজ
* উমেশচন্দ্র কলেজ
* ক্যালকাটা গার্লস কলেজ
* খিদিরপুর কলেজ
* গুরুদাস কলেজ
* গুরুদাস কলেজ অব কমার্স
* গোয়েঙ্কা কলেজ অব কমার্স
* গোখেল মেমোরিয়াল গার্লস কলেজ
* চারুচন্দ্র কলেজ
* চারুচন্দ্র ইভনিং কলেজ
* আচার্য জগদীশচন্দ্র বসু কলেজ
* দেশবন্ধু কলেজ ফর গার্লস
* নিউ আলিপুর কলেজ
* নেতাজীনগর কলেজ
* নেতাজীনগর কলেজ ফর উমেন্
* প্রেসিডেন্সি কলেজ
* বঙ্গবাসী কলেজ
* আচার্য গিরীশচন্দ্র বোস কলেজ
* বঙ্গবাসী ইভনিং কলেজ
* বঙ্গবাসী মর্নিং কলেজ
* বাসন্তী দেবী কলেজ
* বিধান নগর কলেজ
* বিদ্যাসাগর কলেজ
* বিহারীলাল কলেজ ফর হোম অ্যান্ড সোসাল সায়েন্স
* বিজয়গর জ্যোতিষ রায় কলেজ
* বেথুন কলেজ
* ভবানীপুর এডুকেশন সোসাইটি
* ভিক্টোরিয়া ইনস্টিটিউশন
* মহারাজা মণীন্দ্রচন্দ্র কলেজ
* মহারাজা শ্রীশচন্দ্র কলেজ
* মুরলীধর গার্লস কলেজ
* মৌলানা আজাদ কলেজ
* যোগমায়া দেবী কলেজ
* যোগেশচন্দ্র চৌধুরী কলেজ
* রামমোহন কলেজ
* রানী বিড়লা গার্লস কলেজ

* লরেটো কলেজ
* লেডি ব্র্যাবোর্ন কলেজ
* শ্যামাপ্রসাদ কলেজ
* শেঠ আনন্দরাম জয়পুরিয়া কলেজ
* শেঠ সুরজমল জালান গার্লস কলেজ
* শিবনাথ শাস্ত্রী কলেজ
* শ্রীশিক্ষায়তন কলেজ
* সংস্কৃত কলেজ
* স্কটিশ চার্চ কলেজ
* সাউথ ক্যালকাটা গার্লস কলেজ
* সিটি কলেজ
* সিটি কলেজ অব্‌ কমার্স
* সুরেন্দ্রনাথ কলেজ
* সুরেন্দ্রনাথ কলেজ ফর উমেন্
* সুরেন্দ্রনাথ সান্ধ্য কলেজ
* সেন্ট জ়েভিয়ার্স কলেজ
* সেন্টপল্‌স্‌ ক্যাথেড্রাল্‌ মিশন কলেজ
* হেরম্বচন্দ্র কলেজ
* হরিমোহন ঘোষ কলেজ
* উমেন্স কলেজ
* ক্ষুদিরাম বোস সেন্ট্রাল কলেজ
* চিত্তরঞ্জন কলেজ
* প্রফুল্ল চন্দ্র কলেজ
* মহারানী কাশীশ্বরী কলেজ
* মিল্লি-আল-আমিন কলেজ ফর গার্লস
* সাবিত্রীদেবী গার্লস কলেজ
* দমদম মতিঝিল কলেজ
* ভৈরব গাঙ্গুলী কলেজ
* দীনবন্ধু এন্ড্রুজ কলেজ
* বিবেকানন্দ কলেজ ফর উমেন্
* বেহালা কলেজ
* সরশুনা কলেজ



## তথ্যসূত্র

বিষয়শ্রেণী:কলকাতার কলেজ
বিষয়শ্রেণী:পশ্চিমবঙ্গের কলেজ
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:কলকাতা বিশ্ববিদ্যালয়
ক্যান্সার-উৎপাদক বংশাণু

[থাম্ব|253x253পিক্সেল|যখন একটি অনকোজিন সক্রিয় হয় তখন একটি সাধারণ [কোষ (জীববিজ্ঞান)|কোষ কীভাবে একটি ক্যান্সার কোষে রূপান্তরিত হয়,  তার দৃষ্টান্ত]]
**ক্যান্সার-উৎপাদক বংশাণু** বা **অঙ্কোজিন** () বলতে এমন একটি বংশাণুকে বোঝায় যার ভেতরের ডিএনএ অনুক্রম কর্কটরোগ বা ক্যান্সার ঘটাতে পারে।

দেহের বহু কোষেরই স্বাভাবিক মৃত্যু ঘটে। কিন্তু ক্যান্সার-আক্রান্ত রোগীর ক্ষেত্রে ক্যান্সার-উৎপাদক বংশাণুর ডিএনএ অনুক্রমটির জন্য ঐ কোষগুলি বেঁচে যায় এবং বংশবৃদ্ধি করে।  ক্যান্সার-উৎপাদক বংশাণু থেকে ক্যান্সার ঘটার জন্য সাধারণত আরেকটি ধাপের প্রয়োজন, যেমন-অন্য আরেকটি বংশাণুতে রূপান্তর (মিউটেশন) ঘটা কিংবা পরিবেশগত কোনও কারণ, যেমন- ভাইরাসের সংক্রমণ ঘটা। ১৯৮০-র দশক থেকে এ পর্যন্ত কয়েক ডজন ক্যান্সার-উৎপাদক বংশাণুকে মানবদেহের ক্যান্সারের কারণ হিসেবে চিহ্নিত করা হয়েছে। ক্যান্সারের নতুন নতুন ওষুধগুলি এই ক্যান্সার-উৎপাদক বংশাণুর ডিএনএ অনুক্রম ও এর উৎপাদগুলিকে আক্রমণ করে। 

## তথ্যসূত্র


বিষয়শ্রেণী:বংশাণু
বিষয়শ্রেণী:ক্যান্সারবিজ্ঞান
বিষয়শ্রেণী:কর্কটরোগ উৎপাদন
নিত্যগোপাল ভট্টাচার্য

**নিত্যগোপাল ভট্টাচার্য** (জন্ম: ? - মৃত্যু: ৭ জানুয়ারি ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। ইনি চট্টগ্রামের মানুষ ছিলেন। বিপ্লবী সূর্য সেনের মৃত্যুদণ্ডের প্রতিশোধ নেবার জন্য তিনি চট্টগ্রামের ছাউনিতে প্রবেশ করে ব্রিটিশ সামরিক অফিসারকে হত্যা করতে যান । সে সময় নিরাপত্তা কর্মীর গুলিতে তিনি মারা যান।

## তথ্যসূত্র

বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:১৯৩৪-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:অনুশীলন সমিতি
বিষয়শ্রেণী:২০শ শতাব্দীর রাজনীতিবিদ
আসুয়েরো উপদ্বীপ

থাম্ব|ডান|300px|আসুয়েরো উপদ্বীপের ভূ-উপগ্রহ চিত্র
**আসুয়েরো উপদ্বীপ** (স্পেনীয় ভাষায়: Península de Azuero *পেনিন্‌সুলা দে আসুয়েরো*) পানামার দক্ষিণ-পশ্চিম অংশে অবস্থিত একটি ভূ-প্রাকৃতিক অঞ্চল, যা দক্ষিণ দিকে প্রসারিত হয়ে প্রশান্ত মহাসাগরে প্রবেশ করেছে। এর পূর্বে পানামা উপসাগর এবং পশ্চিমে মোন্তিহো উপসাগর। পূর্ব-পশ্চিমে এর দৈর্ঘ্য ১০০ কিমি এবং উত্তর-দক্ষিণে ৯০ কিমি।

চিত্রে এবং লাস তাবলাস এখানকার প্রধান শহর। শহরগুলি সড়কপথের মাধ্যমে আন্তঃআমেরিকান মহাসড়কের সঙ্গে সংযুক্ত। লাস তাবলাস শহরের দক্ষিণ-পশ্চিমে অবস্থিত ৯৩৫ মিটার উঁচু কানাহাগুয়া পর্বত এখানকার সর্বোচ্চ বিন্দু।

## তথ্যসূত্র

বিষয়শ্রেণী:উত্তর আমেরিকার উপদ্বীপ
আজভ সাগর

ডান|400px|থাম্ব|আজভ সাগরের উপগ্রহ চিত্র (ডিসেম্বর ২০০২); নিচে বামে কৃষ্ণ সাগরের নীলচে-কালো পানি থেকে ছাই-সবুজ রঙের আজভ সাগরকে সহজেই আলাদা করা যায়।
**আজভ সাগর** () ইউক্রেন ও রাশিয়ার দক্ষিণ উপকূলে অবস্থিত একটি প্রায়-স্থলবেষ্টিত সাগর। এটি দক্ষিণে কের্চ প্রণালীর মাধ্যমে কৃষ্ণ সাগরের সাথে সংযুক্ত। আজভ সাগর উত্তর-দক্ষিণে প্রায় ৩৪০ কিমি দীর্ঘ এবং পূর্ব-পশ্চিমে প্রায় ১৩৫ কিমি প্রশস্ত। এর আয়তন প্রায় ৩৭,৬০০ বর্গকিমি। দোন ও কুবান নামের বড় দুইটি নদী আজভ সাগরে পতিত হয়েছে। এছাড়াও মিউস, বের্দা, ওবিতোচনায়া এবং ইয়েয়া নদীগুলিও এখানে পতিত হয়েছে। আজভ সাগরের পশ্চিম প্রান্তে আরাবাত নামের একটি ৭০ মাইল দীর্ঘ প্রাকৃতিক বালুবাঁধ সাগরটিকে সিভাশ নামের জলা এলাকা থেকে পৃথক করেছে। সিভাশ ইউক্রেনীয় মূল ভূখণ্ড থেকে ক্রিমেয়া উপদ্বীপকে আলাদা করেছে। আজভ সাগরের গড় গভীরতা মাত্র ১৩ মিটার (৪৩ ফুট)। এটি তাই বিশ্বের সবচেয়ে অগভীর সাগর। দোন ও কুবান নদীর বয়ে আনা পলি নদীগুলির মোহনায় তাগানরোগ উপসাগরে জমা হওয়ায় সেখানে আজভ সাগরের গভীরতা মাত্র তিন ফুট বা তারও কম।

আজভ সাগরের উত্তর, পশ্চিম ও পূর্ব উপকূল পলিমাটিসমৃদ্ধ নিম্নভূমি। এগুলিতে বহু অগভীর উপসাগর ও লেগুন ও দীর্ঘ বালিয়াড়ি দেখতে পাওয়া যায়। সাগরের দক্ষিণ উপকূল তুলনামূলকভাবে উচ্চ এবং অমসৃণ। সমুদ্রের তলদেশ মূলত সমতল। আজভ সাগরের জলবায়ু মহাদেশীয় ও মৃদু প্রকৃতির। ডিসেম্বর-জানুয়ারি মাসে বরফ পড়ে এবং গভীরতা ও লবণাক্ততা কম বলে সাগরের উত্তরাংশ মাঝে মাঝে জমে যায়। সাগরের পানি উপকূল ধরে ঘড়ির কাঁটার বিপরীতে ঘোরে। জোয়ারের উচ্চতা ১৮ ফুট পর্যন্ত উঁচু হতে পারে। বড় নদীগুলির মোহনায় পানি মিষ্টি। নদীর বয়ে আনা পুষ্টিকর জলজ খাদ্য সাগরটিকে জলজ প্রাণী ও উদ্ভিদের এক বিরাট সমারোহে পরিণত করেছে। এখানে ৩০০রও বেশি জাতের অমেরুদণ্ডী প্রাণী এবং ৮০রও বেশি প্রজাতির মাছ বাস করে।

মারিওপোল, ইয়েইস্ক ও বের্দিয়ান্স্‌ক এখানকার প্রধান বন্দর।

## তথ্যসূত্র

বিষয়শ্রেণী:রাশিয়ার সাগর
বিষয়শ্রেণী:ইউক্রেনের সাগর
বিষয়শ্রেণী:ইউরোপীয় সাগর
বিষয়শ্রেণী:ভূমধ্যসাগরের সাগর
২২/৭ পাই-এর চেয়ে বড় তার প্রমাণ

থাম্ব|এই বৃত্তটি নিখুত ২২/৭ বৃত্ত নয়, কারন পাই এর মান ২২/৭ নই।
**মূলদ সংখ্যা , π -এর চেয়ে বড়** এই বিখ্যাত গাণিতিক ফলাফলটির বিভিন্ন প্রমাণ প্রাচীনকালেই বের হয়ে গিয়েছিল। নিচে ক্যালকুলাসের কিছু প্রাথমিক ধারণা কাজে লাগিয়ে এটির একটি আধুনিক প্রমাণ দেয়া হল। 
অন্যান্য মৌলিক প্রমাণের চেয়ে এই ক্যালকুলাস-ভিত্তিক প্রমাণটি অনেক সোজা-সাপ্টা; দিওফান্তুসীয় আসন্নীকরণ তত্ত্বের সঙ্গে এর সম্পর্ক থাকায় এটি গাণিতিকভাবে সুন্দর (elegant)। স্টিভেন লুকাস এই প্রমাণটিকে "One of the more beautiful results related to approximating π" বলে উল্লেখ করেছেন।  জুলিয়ান হ্যাভিল-ও π-এর ধারাবাহিক ভগ্নাংশভিত্তিক আসন্নীকরনের উপর একটি আলোচনা শেষে এই প্রমাণটি উল্লেখ করেন এই বলে যে এটি "impossible to resist mentioning"। 

## পটভূমি
পাই -এর দিওফান্তুসীয় আসন্নীকরণ হিসাবে ২২⁄৭ ব্যাপকভাবে ব্যবহৃত। এটি π-এর ধারাবাহিক ভগ্নাংশভিত্তিক বিস্তারের অভিসারী মান। ২২⁄৭ যে π থেকে বড় তা সহজে এদের দশমিক বিস্তার থেকে বোঝা সম্ভব।

 ≈ ৩.১৪২৮৫৭১৪...

π ≈ ৩.১৪১৫৯২৬৫...

পাই-এর এই আসন্নীকরণটি প্রাচীনকাল থেকেই প্রচলিত। ২২⁄৭ আসলে π-এর চেয়ে বড়, জ্ঞাত ইতিহাস অনুসারে তার প্রথম প্রমাণ রচনা করেন আর্কিমিডিস, খ্রিস্টপূর্ব ৩য় শতকে। তবে তিনি সম্ভবত এই আসন্নীকরণটি নিজে উদ্ভাবন করেন নি। আর্কিমিডিস দেখান যে একটি বৃত্তের দ্বারা পরিলিখিত ৯৬ বাহুবিশিষ্ট সুষম বহুভুজের পরিসীমা এবং বৃত্তটির ব্যাসের যে অনুপাত, তার চেয়ে ২২⁄৭-এর মান বড়; স্বাভাবিকভাবেই ২২⁄৭ π-এর চেয়েও বড়।

## মূল ধারণা
প্রমাণের মূল ধারণাটি সহজে নিচের মত করে প্রকাশ করা যায়‌:
:0
:সুতরাং  > &pi;.

## বিস্তারিত
যোগজীয়টির (integrand), অর্থাৎ যে ফাংশনটির উপর যোগজীকরণ (integration) সম্পাদন করা হচ্ছে, তার লব ও হর উভয়ই অঋণাত্মক সংখ্যা, কারণ এরা অঋণাত্মক বাস্তব সংখ্যার ঘাতের যোগফল বা গুণফল। আবার যোগজীকরণের নিম্নসীমা ০, উর্ধ্বসীমা ১ থেকে ছোট। ফলে যোগজটি (Integral) ধনাত্মক হবে।

যোগজীকরণ সম্পাদন করলেই কাঙ্ক্ষিত মানটি পাওযা যায় :
:

## ঊর্ধ্ব ও নিম্নসীমা
১৯৪৪ সালে ডালজেল সমাকলনের ঊর্ধ্ব ও নিম্নসীমা বের করেন। তিনি দেখান যে, হরে *x* -এর মান ১ বসিয়ে নিম্নসীমা ও হরে *x* -এর মান ০ বসিয়ে উর্ধ্বসীমা বের করা সম্ভব। 

:{1 \over 1260} 

কাজেই আমরা পাচ্ছি
:{22 \over 7} - {1 \over 630} 
সম্ভবত দশমিকের পর তিনঘর পর্যন্ত π -এর মান বের করার বোধহয় এর চেয়ে আর কোন সুন্দর পদ্ধতি নেই। আরও দেখুন Dalzell (1971) ।

## তথ্যসূত্র

## আরও দেখুন
* পাই-এর আসন্নীকরণের ইতিহাস
* পাই দিবস
* পাই আসন্নীকরণ দিবস
* ০.৯৯৯.... ১ এর সমান তার প্রমাণ
* ত্রিকোণমিতিক অভেদসমূহের প্রমাণ

## বহিঃসংযোগ
* The problems of the 1968 Putnam competition, with this proof listed as question A1.
* The Life of Pi  by Jonathan Borwein&mdash;see page 5 for this integral.

বিষয়শ্রেণী:পাই